Fit-8 ta' Lulju 2015 ittieħed pass ieħor lejn

it-tmiem tat-tariffi tar-roaming għall-mowbajl

fil-Kumitat tar-Rappreżentanti Permanenti

approvaw il-ftehim

mal-Parlament Ewropew.

Il-liġi l-ġdida ser tinkludi wkoll

l-ewwel regoli li japplikaw fl-UE kollha u li jħarsu l-aċċess miftuħ għall-internet

, magħruf ukoll bħala n-newtralità tal-internet.

Tmiem it-tariffi tar-roaming f'nofs l-2017

Skont il-ftehim,

is-sovrimposti fuq ir-roaming

fl-Unjoni Ewropea ser

ikunu aboliti mill-15 ta' Ġunju 2017

Madankollu, il-fornituri tar-roaming ser ikunu jistgħu japplikaw

'politika ta' użu ġust'

biex ma jitħalliex isir użu abbużiv mir-roaming.

Dan ikun jinkludi l-użu ta' servizzi roaming għal finijiet oħra minbarra vjaġġar perjodiku.

Għar-roaming li jmur lil hinn mill-użu ġust, jista' jkun hemm tariffa żgħira.

Din it-tariffa ma tistax tkun ogħla mill-ogħla rata bl-ingrossa li l-operaturi jħallsu biex jużaw in-netwerks ta' pajjiżi oħra tal-UE.

Il-

limitu għall-użu ġust

ser jiġi definit mill-Kummissjoni sal-15 ta' Diċembru 2016.

Biex it-tmiem tat-tariffi tar-roaming ikun

sostenibbli

fl-UE kollha, jeħtieġ li jitnaqqsu r-rati attwali bl-ingrossa.

Biex dan jinkiseb, il-Kummissjoni ser tingħata mandat biex tirrevedi s-suq tar-roaming bl-ingrossa u tipproponi liġi ġdida sal-15 ta' Ġunju 2016.

Barra minn hekk, ser jiddaħħlu salvagwardji biex jindirizzaw l-irkupru tal-ispejjeż mill-operaturi.

Il-Prim Ministru u Ministru għall-Komunikazzjoni u l-Mezzi tax-Xandir tal-Lussemburgu u President tal-Kunsill, Xavier Bettel, qal: "Il-ftehim dwar l-abolizzjoni tar-roaming sa Ġunju 2017 juri li l-Unjoni Ewropea tista' tagħti benefiċċji konkreti liċ-ċittadini Ewropej.

L-Ewropa kapaċi tikseb ir-riżultat mixtieq."

Roaming orħos anki mill-2016

It-tariffi tar-roaming diġà ser jorħsu fit-30 ta' April 2016

L-ogħla sovrimposta

minn dakinhar ser tkun €0.05 kull minuta għal

, €0.02 għal

u €0.05 kull megabyte għal

Dawn l-ammonti huma l-ogħla rati bl-ingrossa ta' bħalissa.

Għal

telefonati riċevuti

, l-ogħla sovrimposta ser tkun il-medja ppeżata tar-rati massimi tat-terminazzjoni tal-mowbajl fl-UE kollha, li għandha tiġi ffissata mill-Kummissjoni sa tmiem l-2015.

Il-limiti massimi attwali tal-UE għall-prezzijiet tar-roaming fil-livell tal-konsumatur jirreferu għal kemm l-operaturi jistgħu jiċċarġjaw lill-klijenti tagħhom.

Fi kliem ieħor, ikopru l-prezz domestiku miżjud bis-sovrimposta.

Wara t-30 ta' April 2016 ukoll, it-total tal-prezz domestiku u kwalunkwe sovrimposta ma jista' f'ebda każ ikun ogħla mil-limiti massimi attwali fil-livell tal-konsumatur (€0.19 kull minuta għal telefonati, €0.06 għal sms u €0.20 kull megabyte ta' data).

Nipproteġu l-internet miftuħ

Għall-ewwel darba, liġi tal-UE ser tistipula li

l-operaturi ser ikollhom jittrattaw it-traffiku kollu l-istess

meta jipprovdu servizzi ta' aċċess għall-internet.

It-test jistabbilixxi wkoll il-prinċipju tad-

dritt tal-utenti li jkollhom aċċess għal u li jqassmu l-kontenut tal-għażla tagħhom

fuq l-internet.

L-operaturi jistgħu jużaw

miżuri raġonevoli ta' ġestjoni tat-traffiku

sabiex l-internet jibqa' operattiv.

Miżuri bħal dawn għandhom ikunu bbażati fuq bżonnijiet tekniċi oġġettivi, u mhux konsiderazzjonijiet kummerċjali.

L-imblukkar jew it-tnaqqis fir-rapidità ser ikunu permessi biss f'għadd limitat ta' ċirkostanzi, pereżempju biex jilqgħu għal ċiberattakki jew jindirizzaw konġestjoni eċċezzjonali jew temporanja tat-traffiku.

Ftehimiet dwar

servizzi ottimizzati għal kontenut speċifiku

ser ikunu permessi fejn tkun meħtieġa l-ottimizzazzjoni, iżda l-operaturi ser ikollhom jiżguraw il-kwalità ġenerali tas-servizzi ta' aċċess għall-internet.

Servizzi speċjalizzati bħal dawn jinkludu pereżempju t-telekirurġija u l-karozzi kollegati.

Ir-regoli għall-internet miftuħ ser ikunu applikabbli mit-30 ta' April 2016, li hija d-data tal-applikazzjoni ġenerali tar-regolament il-ġdid.

"It-tħaddin tal-prinċipju tal-ħarsien tal-internet miftuħ fil-leġislazzjoni tal-UE ma hu xejn inqas minn pass storiku," qal il-Prim Ministru Bettel.

"Qed nippreservaw il-possibbiltà li sseħħ l-innovazzjoni.

Dan il-ftehim jibqa' jreġi anki fil-ġejjieni."

Kif ser isir liġi dan kollu?

It-test miftiehem ser jgħaddi għall-finalizzazzjoni teknika.

Imbagħad jeħtieġ jiġi approvat formalment mill-Kunsill u mill-Parlament.

Il-Kunsill mistenni jadottah formalment fil-ħarifa 2015.

Dan m'għandux bżonn isir mill-Kunsill tat-Telekomunikazzjoni: kwalunkwe formazzjoni tal-Kunsill għandha s-setgħa tadotta l-att legali.

Ir-regolament ser jidħol fis-seħħ 20 jum wara li jiġi ppubblikat fil-Ġurnal Uffiċjali tal-UE.

Abbozz ta' regolament dwar ir-roaming u internet miftuħ

It-tmiem tat-tariffi tar-roaming: il-Kunsill jikkonferma qbil mal-PE


Kważi kulħadd qed jitkellem dwar il-ħtieġa għall-unità.

Iżda, bħal fil-każ tal-Kunsill Ewropew, id-dibattitu tagħna tal-lum wera kemm ma naqblux dwar is-suġġett tal-Greċja.

Għalhekk għandha nerġgħu lura għall-prinċipji sempliċi komuni tagħna li akkumpanjaw lin-nies għal ħafna sekli.

L-ewwel nett, f'din il-kriżi ninħtieġu nirrispettaw lil xulxin mingħajr kundizzjonijiet;

It-tieni, il-moralità tfisser li tħallas lura d-djun li għandek tagħti lill-oħrajn.

Mhuwiex minnu li l-kredituri huma ħżiena u immorali filwaqt li d-debitur huwa vittma innoċenti;

It-tielet, huwa sempliċiment impossibbli li fuq perjodu twil ta' żmien wieħed jibqa' jonfoq ħafna iktar milli qed jiggwadanja.

Dan huwa s-sors tal-kriżi fil-Greċja, mhux il-munita komuni;

Ir-raba', fittex l-għajnuna fost ħbiebek u mhux fost l-għedewwa tiegħek, speċjalment meta dawn ma jkunux jistgħu jgħinuk;

U, finalment, jekk tixtieq tgħin lill-ħabib tiegħek li jkun fil-bżonn, tumiljahx.

Illum, neħtieġu l-unità.

Mhux għax l-unità hija idea sabiħa, iżda għax hija indispensabbli sabiex jittieħdu deċiżjonijiet konkreti.

Mingħajr unità dwar il-Greċja, fi żmien erbat ijiem ser insibu ruħna f'Ewropa differenti.

Din hija tassew l-aħħar twissija għall-Greċja iżda għalina wkoll, l-aħħar ċans tagħna.

Nixtieq ninfurmakom li l-proċedura tal-aħħar ċans għadha kemm bdiet.

Il-President Dijsselbloem irċieva, waqt li aħna qed niddibattu hawnhekk, it-talba formali Griega għall-programm MES, kif qbilna lbieraħ.

Nittama li dan huwa sinjal tajjeb, awgurju tajjeb għal għada.

Nittama.

Grazzi.

Ara l-paġna tal-laqgħa

Rimarki tal-għeluq mill-President Donald Tusk fid-dibattitu fil-Parlament Ewropew dwar il-Kunsill Ewropew ta' Ġunju u s-sitwazzjoni fil-Greċja


Fid-9 ta' Lulju 2015, il-Kumitat tar-Rappreżentanti Permanenti tal-Kunsill qabel dwar il-pożizzjoni tiegħu dwar l-abbozz ta' baġit tal-UE għall-2016, abbażi ta' test ta' kompromess tal-presidenza tal-Lussemburgu.

Prijoritajiet tal-Kunsill

Il-Kunsill appoġġa l-fondi proposti mill-Kummissjoni għal għadd ta' oqsma ta' prijorità.

Dawn jinkludu

l-Fond Ewropew għal Investimenti Strateġiċi

(EFSI) immirati biex jagħtu spinta lill-ekonomija, miżuri biex jiġu ġestiti l-flussi

migratorji

l-għajnuna umanitarja

Il-pożizzjoni tal-Kunsill tirrifletti wkoll il-

pjan ta' pagament

maqbul mal-Parlament Ewropew f'Mejju 2015 biex jintemmu gradwalment it-talbiet ta' pagament pendenti għall-programmi ta' koeżjoni 2007-2013.

"Ninsab fiduċjuż li l-pożizzjoni tal-Kunsill dwar l-abbozz ta' baġit tal-UE għall-2016 tipprovdi riżorsi adegwati għall-mobilizzazzjoni ta' investimenti produttivi, biex tingħata spinta lit-tkabbir u lill-impjiegi u biex twieġeb għall-bżonnijiet politikament l-aktar urġenti bħall-ġestjoni migratorja.

Fl-ekonomija tal-lum huwa ta' importanza kbira li ċ-ċittadini jiksbu valur għal flushom u li r-riżorsi tal-UE jintużaw b'mod mirqum u responsabbli.

Għalhekk nemmen li l-ftehim politiku tal-Kunsill joħloq bilanċ tajjeb bejn il-konsolidazzjoni fiskali u l-investimenti strateġiċi li l-Ewropa teħtieġ biex jittaffew l-effetti negattivi tas-sitwazzjoni ekonomika u soċjali attwali", qale Pierre Gramegna, ministru għall-finanzi tal-Lussemburgu u President tal-Kunsill.

Iż-żamma ta' marġini

Minħabba l-bosta sfidi li qed tiffaċċja l-UE fl-ambjent politiku u ekonomiku attwali, il-Kunsill iqis li jkun

għaqli li jinżamm marġini finanzjarju suffiċjenti

Għalhekk tħallew marġini adegwati taħt il-limiti massimi tal-qafas finanzjarju pluriennali (QFP) biex l-UE tkun tista' tirreaġixxi f'każ ta' sitwazzjonijiet mhux previsti.

Fuq il-bażi taċ-ċifri għall-eżekuzzjoni tal-baġit f'dawn l-aħħar snin u filwaqt li jiġu stabbiliti kapaċitajiet realistiċi ta' assorbiment għall-futur, il-Kunsill jemmen li €153.27 biljun f'impenji u €142.12 biljun f'pagamenti se jippermettu lill-UE biex fl-2016 tilħaq l-għanijiet tal-politika tagħha.

Dan huwa €563.6 miljun f'impenji u €1.4 biljun f'pagamenti anqas minn dak li pproponiet il-Kummissjoni.

Rati ta' tkabbir għolja għall-politika esterna, il-migrazzjoni u l-kompetittività

Il-pożizzjoni tal-Kunsill tipprevedi għal tnaqqis f'impenji totali ta' 5.36% u żieda f'pagamenti totali ta' 0.59% meta mqabbel mal-baġit tal-UE għall-2015 kif emendat bil-baġits emendatorji numri 1 sa 5.

Impenji ta' €16.5 biljun ġew miżjuda reċentement għall-baġit tal-2015 bħala salvagwardja għall-approprjazzjonijiet li baqgħu ma ntużawx fl-2014 minħabba l-adozzjoni tard ta' ċerti programmi tal-QFP.

Fir-rigward tal-pagamenti, il-pożizzjoni tal-Kunsill toffri

rati ta' tkabbir b'żewġ ċifri għal azzjonijiet tal-politika esterna (+22.5 %)

għal miżuri relatati mas-sigurtà u ċ-ċittadinanza, bħall-

migrazzjoni

Ir-riċerka u miżuri oħra mmirati sabiex tiżdied il-kompetittività jibbenefikaw minn żieda ta' 8.6%

Sommarju tal-abbozz tal-pożizzjoni tal-Kunsill jinsab fit-tabella hawn taħt:

Approprjazzjonijiet skont l-intestatura

impenji

Tkabbir intelliġenti u inklużiv:

a) Kompetittività għat-tkabbir u l-impjiegi

b) Koeżjoni ekonomika, soċjali u territorjali

Tkabbir sostenibbli: riżorsi naturali:

li minnhom hemm nefqa relatata mas-suq u pagamenti diretti

Sigurtà u ċittadinanza:

Ewropa Globali:

Nefqa amministrattiva (għall-istituzzjonijiet kollha tal-UE)

Strumenti speċjali:

Approprjazzjoni totali

F'% tal-DNG tal-UE-28

Il-passi li jmiss

Il-Kunsill huwa mistenni jadotta formalment il-pożizzjoni tiegħu permezz ta' proċedura bil-miktub fil-bidu ta' Settembru.

Din se sservi bħala mandat għall-Presidenza tal-Lussemburgu biex tinnegozja l-baġit tal-UE tal-2016 mal-Parlament Ewropew.

Pożizzjoni tal-Kunsill dwar l-abbozz ta' baġit tal-UE għall-2016

Baġits emendatorji tal-UE għall-2015

Il-baġit tal-UE għall-2016

Baġit tal-UE għall-2016: Il-Kunsill jaqbel dwar il-pożizzjoni tiegħu


Biex jagħti aktar żmien biex in-negozjati li għaddejjin iwasslu għal soluzzjoni dejjiema għall-kwistjoni nukleari Iranjana, il-Kunsill tawwal is-sospensjoni tal-miżuri restrittivi tal-UE miftehma fil-Pjan ta' Azzjoni Konġunt mal-Iran tal-24 ta' Novembru 2013 sat-13 ta' Lulju 2015.

Skeda informattiva tal-Pjan ta' Azzjoni Konġunt mal-Iran tal-24 ta' Novembru 2013

Nota ta' informazzjoni: L-Unjoni Ewropea u l-Iran

Iran: Sospensjoni estiża tas-sanzjonijiet tal-UE


Filwaqt li jfakkar fil-konklużjonijiet tiegħu ta' Lulju 2011 u Ġunju 2013 u d-diskussjoni tal-Kunsill Affarijiet Barranin ta' Jannar 2015 li approvaw il-Pjan ta' Azzjoni għad-Diplomazija dwar il-Klima, il-Kunsill adotta l-konklużjonijiet li ġejjin:

It-tibdil fil-klima, kif issottolinjat mill-aħħar sejbiet xjentifiċi mill-Grupp Intergovernattiv ta' Esperti dwar it-Tibdil fil-Klima (IPCC), huwa sfida globali deċiżiva li, jekk ma tiġix indirizzata b'mod urġenti, ser tpoġġi f'riskju mhux biss l-ambjent iżda wkoll il-prosperità ekonomika, it-tnaqqis tal-faqar, l-iżvilupp sostenibbli u, b'mod aktar ġenerali, il-paċi, l-istabbiltà u s-sigurtà tad-dinja.

Tranżizzjoni dinjija lejn triq ta' żvilupp sigura, sostenibbli, b'livell baxx ta' emissjonijiet ta' karbonju u reżistenti għat-tibdil fil-klima hija prekondizzjoni għal ġejjien sikur u stabbli.

L-indirizzar tat-theddid li jimmultiplika r-riskji ta' klima li qed tinbidel, inklużi konflitt u instabbiltà potenzjali, relatati mal-aċċess affidabbli għall-ikel, l-ilma u l-enerġija, jirrikjedi inizjattivi u rispons effettivi fil-politika barranija fil-livell globali u dak tal-UE.

Il-Kunsill huwa impenjat li jindirizza d-dimensjoni tas-sigurtà tat-Tibdil fil-Klima, inkluż bil-bini tal-komponent tiegħu ta' diplomazija dwar il-klima, bħala parti integrali tal-politika barranija tiegħu, u jilqa' l-pubblikazzjoni tar-rapport tal-G7 "Klima ġdida għall-paċi" kif ikkummissjonat taħt il-Presidenza tar-Renju Unit tal-G7 u kkompletat taħt il-Presidenza Ġermaniża tal-G7, kif ukoll id-dibattitu fil-Kunsill tas-Sigurtà tan-NU tat-30 ta' Ġunju mibdi minn Spanja dwar ir-rwol tat-Tibdil fil-Klima bħala multiplikatur tat-theddid għas-Sigurtà Globali.

F'dan il-kuntest il-Kunsill jistenna b'interess aġġornament tar-Rapport tas-Segretarju Ġenerali tal-2009 "Tibdil fil-Klima u l-Implikazzjonijiet potenzjali tiegħu għas-Sigurtà".

Il-Kunsill ifakkar li jeħtieġ li l-COP21 f'Pariġi tilħaq ftehim legalment vinkolanti applikabbli għall-Partijiet kollha li jkun universali, robust, inklużiv, dinamiku u ambizzjuż, b'qafas b'saħħtu ta' trasparenza u responsabbiltà biex tiġi żgurata l-fiduċja bejn il-partijiet.

Huwa wkoll jafferma mill-ġdid li l-ftehim ta' Pariġi jeħtieġ li jindirizza b'mod ibbilanċjat il-mitigazzjoni, l-adattament, il-finanzjament, it-teknoloġija, it-tisħiħ tal-kapaċitajiet, it-trasparenza tal-azzjoni, kif ukoll li jagħti appoġġ u jirrifletti r-realtajiet u l-isfidi ġeopolitiċi u ekonomiċi li qed jevolvu fid-dinja.

Għalkemm il-mobilizzazzjoni politika fl-ogħla livelli hija qawwija u minkejja li għadd dejjem jiżdied ta' pajjiżi ppreżentaw Kontributi Maħsubin Determinati fil-Livell Nazzjonali (INDCs), il-Kunsill jinnota bi tħassib il-progress bil-mod tal-proċess ta' negozjati tal-UNFCCC.

Il-Kunsill jilqa' l-INDCs diġà ppreżentati u jħeġġeġ lill-Partijiet l-oħrajn kollha, b'mod partikolari l-ekonomiji l-kbar, biex jippreżentaw INDCs ambizzjużi mill-aktar fis possibbli.

Bil-ħsieb li jitħaffef il-pass, il-Kunsill jilqa' l-mobilizzazzjoni tal-Presidenza Peruvjana attwali u dik Franċiża li jmiss tal-COP b'appoġġ għan-negozjati internazzjonali dwar il-klima u l-involviment bikri tal-ministri sabiex tgħin biex jiġu indirizzati elementi ewlenin tan-negozjati u jintuża kull forum internazzjonali biex jingħalaq id-distakk bejn il-livell għoli ta' impetu politiku u l-proċess ta' negozjati.

F'dan ir-rigward, il-Kunsill jilqa' d-Dikjarazzjoni tal-Mexxejja tas-Summit tal-G7 f'Ġunju u li t-tibdil fil-klima ġie indirizzat bħala prijorità matul summits reċenti, bħal pereżempju s-Summits UE-CELAC u UE-Ċina.

Huwa jissottolinja l-importanza li t-tibdil fil-klima jibqa' jkun prijorità għolja fuq l-aġenda tas-summits li ġejjin.

L-Unjoni tissottolinja l-impenn qawwi tagħha li tikkoopera ma' pajjiżi li qed jiżviluppaw u dawk emerġenti kemm rigward l-adattament kif ukoll il-mitigazzjoni, filwaqt li tenfasizza l-kontribuzzjonijiet sinifikanti tagħha f'termini ta' finanzjament tal-ġlieda kontra t-tibdil fil-klima, inkluż permezz tal-Fond Ekoloġiku għall-Klima, u mezzi oħra ta' implimentazzjoni u l-impenn tagħha li tagħti attenzjoni partikolari lill-ħtiġijiet ta' dawk il-pajjiżi bl-inqas kapaċitajiet.

Il-Kunsill jissottolinja l-ħtieġa li jkomplu jiġu intensifikati l-isforzi konġunti fid-diplomazija tal-UE dwar il-klima.

Biex l-Unjoni tiffaċilita progress ulterjuri fin-negozjati, il-Kunsill ikompli jikkomunika l-ġustizzja, il-kredibbiltà u l-ambizzjoni tal-pożizzjoni komuni tiegħu u jinnota b'apprezzament l-attivitajiet imwettqa fl-UE u f'pajjiżi sħab b'appoġġ għall-Pjan ta' Azzjoni għad-Diplomazija dwar il-Klima, inkluż il-Jum Ewropew tad-Diplomazija dwar il-Klima.

Il-Kunsill jilqa' r-rwol tan-Netwerk Diplomatiku Ekoloġiku tal-UE u l-kollaborazzjoni mill-qrib tal-atturi kollha tal-UE, li jikkontribwixxu għat-tisħiħ tal-vuċi u l-isforzi tal-UE internazzjonalment fil-ġlieda kontra t-tibdil fil-klima.

Huwa jħeġġeġ lill-UE u lill-Istati Membri tagħha biex jilħqu lill-pajjiżi sħab bl-użu sħiħ tar-relazzjonijiet tagħhom.

Il-Kunsill jistenna b' interess il-konklużjonijiet tal-Kunsill Ambjent u l-Kunsill ECOFIN li jmiss biex jistabbilixxi fid-dettall il-pożizzjoni tal-UE bil-ħsieb tal-COP21.

Il-Kunsill jistieden lir-Rappreżentant Għoli u lill-Kummissjoni, fir-rwol u l-kompetenza rispettivi tagħhom, biex ikomplu jikkoordinaw u jaħdmu mill-qrib mal-Istati Membri, fl-implimentazzjoni tad-diplomazija tal-UE dwar il-klima permezz ta' inizjattivi konġunti u li jsaħħu lil xulxin.

Il-Kunsill jistieden lir-Rappreżentant Għoli u lill-Kummissjoni biex kmieni fl-2016 jirrapportaw lura dwar l-eżitu tal-COP21 u l-implikazzjonijiet tagħha għad-diplomazija dwar il-klima kif ukoll biex jipproponu azzjonijiet ulterjuri.

Ara l-paġna tal-laqgħa

Konklużjonijiet tal-Kunsill dwar id-diplomazija dwar il-klima


L-UE tilqa' l-ħidma mwettqa f'dawn l-aħħar xhur mill-awtoritajiet ta' tranżizzjoni Ċentru-Afrikani, li permezz tagħha sar progress deċiżiv fuq il-livell politiku, u b'mod partikolari l-forum ta' Bangui, pass kruċjali lejn ir-rikonċiljazzjoni nazzjonali.

Dawn l-isforzi jridu jkomplu, fi spirtu inklużiv u responsabbli, biex iwasslu t-tranżizzjoni fi tmiemha.

Il-komunità internazzjonali għadha lesta li tgħin lir-RĊA toħroġ mill-kriżi.

F'dan il-kuntest, il-Kunsill jilqa' l-organizzazzjoni tal-konferenza internazzjonali ta' livell għoli li saret fi Brussell fis-26 ta' Mejju bis-sehem tal-president tat-tranżizzjoni, Catherine Samba Panza.

Dan l-avveniment kien opportunità importanti li tikkonferma l-approċċ ġenerali tal-UE fir-RĊA u ppromwova l-użu ta' riżorsi addizzjonali għall-Fond Fiduċjarju Bêkou u l-għajnuna umanitarja.

L-UE tilqa' wkoll l-impenn politiku pożittiv tar-reġjun - l-ECCAS u l-UA - biex jappoġġaw il-gvern ta' tranżizzjoni.

L-UE tagħraf is-sehem tat-truppi internazzjonali kollha preżenti fuq il-post, il-ħaddiema għaż-żamma tal-paċi ta' MINUSCA u t-truppi Franċiżi tal-operazzjoni Sangaris, biex jikkontribwixxu għall-istabbilizzazzjoni tar-RĊA.

Il-ħidma mibdija mill-missjoni EUMAM RCA għandha tikkontribwixxi għat-tnedija tar-riforma tas-settur tas-sigurtà, essenzjali għall-irkupru tal-pajjiż.

Din il-ħidma għandha tkompli, f'koordinazzjoni mal-azzjonijiet l-oħra tal-komunità internazzjonali.

It-tħejjija tal-elezzjonijiet imxiet 'il quddiem f'dawn l-aħħar ġimgħat.

L-UE tilqa' l-pubblikazzjoni tal-kalendarju elettorali rivedut u l-ewwel operazzjonijiet fejn jinkitbu l-votanti.

L-UE tħeġġeġ lill-awtoritajiet Ċentru-Afrikani biex jaħdmu aktar fuq din il-prijorità, biex ikunu jistgħu jiġu organizzati, fid-dati miftiehma, elezzjonijiet kredibbli, trasparenti u miftuħin għal kulħadd, inklużi persuni spustati jew refuġjati fil-pajjiżi ġirien, u b'attenzjoni speċjali għan-nisa.

Il-Forum ta' Bangui ħoloq spirtu ta' inklużività li għandu jinżamm.

L-UE tipprovdi appoġġ finanzjarju sostanzjali lill-proċess elettorali.

Sabiex ma jiddgħajjifx dan il-proċess, u meta jitqies li l-finanzjament għadu mhux biżżejjed, l-UE tappella għal ġestjoni rigoruża tal-ispejjeż u għall-mobilizzazzjoni ta' kull donatur potenzjali.

Lil hinn mill-appoġġ finanzjarju, l-UE ttenni li tinsab lesta li tkompli tappoġġa l-proċess elettorali, inkluż fil-qasam tal-osservazzjoni elettorali.

Il-proċess ta' Diżarm - Demobilizzazzjoni - Reintegrazzjoni (DDR) għandu malajr joħloq kultura b'saħħitha ta' diżarm skont il-ftehim iffirmat fl-10 ta' Mejju 2015 u rratifikat mill-biċċa kbira tal-gruppi armati.

L-UE ser tkun tista' taħdem mal-MINUSCA li tappoġġa lill-awtoritajiet Ċentru-Afrikani f'dan il-qasam, partikolarment permezz ta' miżuri għal diżarm volontarju.

F'dan il-kuntest, l-UE tissottolinja li hija diġà tappoġġa bosta proġetti għall-integrazzjoni komunitarja u r-rikonċiljazzjoni, iffinanzjati mill-Fond Ewropew għall-Iżvilupp (FEŻ) u l-Istrument li jikkontribwixxi għall-Istabbiltà u l-Paċi (IcSP), kif ukoll l-azzjonijiet appoġġati mill-Fond Fiduċjarju Bêkou għall-ħolqien tal-impjiegi għaż-żgħażagħ Ċentru-Afrikani.

L-UE tilqa' l-ftehim iffirmat bejn l-awtoritajiet ta' transizzjoni, in-NU u l-gruppi armati dwar id-demobilizzazzjoni ta' tfal minn gruppi armati.

Hija tappella għall-implimentazzjoni sħiħa ta' dan il-ftehim.

Huwa importanti li l-UNICEF - bl-appoġġ tal-UE - tagħti l-għajnuna tagħha biex tiġi promossa l-integrazzjoni mill-ġdid ta' dawn it-tfal fis-soċjetà .

Fil-qafas tal-estensjoni tal-proċess ta' DDR, ir-riforma tas-settur tas-sigurtà, li twettqet taħt il-patroċinju tal-MINUSCA f'kooperazzjoni mal-operazzjoni Sangaris u l-missjoni tal-PSDK EUMAM RCA, trid timxi 'l quddiem bla dewmien u tkopri l-oqsma rilevanti kollha, fost l-oħrajn fis-sistema ġudizzjarja kollha.

L-UE temmen li r-rwol tal-Forzi Armati (FACA), il-pożizzjoni, id-daqs, il-kompożizzjoni u l-armi tagħhom, inkluża l-integrazzjoni individwali mill-ġdid ta' ġellieda preċedenti fil-forzi armati, ser ikollhom jiġu definiti b'mod preċiż wara l-elezzjonijiet u jinkitbu fil-qafas tar-RSS li l-proċess tagħha għandu jibda issa.

L-UE għadha mħassba dwar is-sitwazzjoni baġitarja diffiċli tal-Istat Ċentru-Afrikan.

Bl-appoġġ baġitarju tagħha, l-UE tikkontribwixxi b'mod sinifikanti biex dan jaħdem u tixtieq li l-irkupru ekonomiku li beda jkompli sabiex ir-RĊA tkun tista' taqdi l-ħtiġijiet ewlenin tagħha.

Dan l-irkupru ekonomiku, li jista' jseħħ fost l-oħrajn permezz tar-riżorsi naturali importanti li għandha r-RĊA, jitlob, minbarra s-sigurtà u l-istabbiltà politika, ġestjoni aħjar tal-finanzi tal-Istat.

L-UE tfakkar, bħal dakinhar tal-forum ta' Bangui, li ma jistax ikun hemm rikonċiljazzjoni mingħajr ġustizzja.

L-adozzjoni u l-promulgazzjoni tal-liġi li tistabbilixxi l-Qorti Kriminali Speċjali jikkostitwixxu pass importanti fil-ġlieda kontra l-impunità.

Hija għandha tibda l-ħidma tagħha mingħajr dewmien u tiżgura s-sehem sħiħ tar-RĊA fit-tħaddim tagħha, tant huma għoljin l-istennijiet tal-poplu f'dan il-qasam.

Il-kooperazzjoni tal-awtoritajiet Ċentru-Afrikani mal-mekkaniżmi tan-Nazzjonijiet Uniti responsabbli mid-drittijiet tal-bniedem, kif ukoll mal-Qorti Kriminali Internazzjonali, għandha tkompli wkoll.

F'solidarjetà mal-poplu Ċentru-Afrikan, l-UE beħsiebha tkompli bl-isforz umanitarju tagħha, fir-RĊA kif ukoll fil-pajjiżi ġirien fejn għadd kbir ta' ċittadini Ċentru-Afrikani sabu l-kenn.

Il-ħtiġijiet umanitarji għadhom enormi.

Minkejja titjib fis-sitwazzjoni tas-sigurtà, l-aċċess għall-persuni fil-bżonn fil-pajjiż għadu ferm problematiku.

F'din il-fażi ta' tranżizzjoni, huwa essenzjali li jiġi żgurat l-impenn tal-komunità internazzjonali b'appoġġ għar-RĊA biex tkompli tindirizza l-kriżi umanitarja bi strateġija globali li tappoġġa l-persuni spustati, inkluż fil-pajjiżi ġirien u filwaqt li jitqies l-impatt fuq il-popli li jospitawhom.

Fl-istess ħin l-UE ttenni l-impenn tagħha li ssaħħaħ ir-reżiljenza tal-popolazzjoni li tħabbat wiċċha mal-impatt tal-kriżi, b'mod partikolari bis-saħħa tal-użu tal-Fond Fiduċjarju Bêkou mniedi mill-UE u li jiġbor flimkien il-kontribuzzjonijiet ta' bosta donaturi.

L-UE hija wkoll involuta b'mod aktar dejjiemi biex tindirizza l-ħtiġijiet ta' żvilupp tal-kapaċitajiet u ta' riabilitazzjoni tal-funzjonijiet essenzjali tal-Istat fil-pajjiż kollu, ibda mis-servizzi soċjali.

Ara l-paġna tal-laqgħa

Konklużjonijiet tal-Kunsill dwar ir-Repubblika Ċentru-Afrikana


Il-Komunikazzjoni "Qafas Strateġiku għal Unjoni tal-Enerġija Reżiljenti b'Politika dwar il-Bidla fil-Klima li Tħares 'il Quddiem" tal-25 ta' Frar 2015 u l-Konklużjonijiet tal-Kunsill Ewropew tad-19-20 ta' Marzu 2015 irrikonoxxew l-importanza tad-dimensjoni esterna tal-Unjoni tal-Enerġija.

L-objettivi tal-Unjoni tal-Enerġija jistgħu jintlaħqu biss jekk id-dimensjonijiet esterni u interni tal-politika tal-enerġija, b'mod partikolari Suq Intern tal-Enerġija li jiffunzjona b'mod sħiħ, isaħħu lil xulxin b'mod reċiproku.

L-objettivi ta' politika tal-UE definiti fl-Unjoni tal-Enerġija tal-UE għandhom jiġu appoġġati minn azzjoni ta' politika barranija u tal-enerġija koerenti tal-UE, filwaqt li jitqiesu l-iżviluppi ġeopolitiċi.

Il-Kunsill, f'konformità mal-pjan direzzjonali ta' implimentazzjoni tal-Unjoni tal-Enerġija u abbażi tal-impenn tal-politika barranija tal-UE eżistenti għad-diplomazija tal-enerġija u l-klima, jilqa', bħala bażi għal aktar ħidma, il-Pjan ta' Azzjoni anness dwar id-Diplomazija tal-Enerġija tal-UE ppreżentat b'mod konġunt mir-Rappreżentant Għoli u l-Kummissjoni.

Huwa jafferma wkoll mill-ġdid id-dritt tal-Istati Membri li jiddeċiedu t-taħlita tal-enerġija tagħhom stess.

Il-Kunsill jistieden lir-Rappreżentant Għoli u lill-Kummissjoni biex jiżguraw is-segwitu għall-Pjan ta' Azzjoni dwar id-Diplomazija tal-Enerġija tal-UE, f'konsultazzjoni u koordinazzjoni mill-qrib mal-Istati Membri u skont ir-rwoli u l-kompetenzi rispettivi tagħhom kif determinat fit-Trattati.

Aqra t-test sħiħ tal-konklużjonijiet tal-Kunsill dwar id-Diplomazija fl-Enerġija

Ara l-paġna tal-laqgħa

Konklużjonijiet tal-Kunsill dwar id-diplomazija tal-enerġija


L-iffirmar, fil-15 ta' Mejju u l-20 ta' Ġunju, mill-partijiet kollha tal-Ftehim ta' Paċi tal-Mali huwa pass importanti fit-triq lejn il-paċi u l-istabbiltà fil-Mali u r-reġjun usa' tas-Saħel.

Il-Ftehim huwa pass kruċjali biex jitreġġgħu lura l-paċi, l-istabbiltà u s-sigurtà, u b'hekk jgħin biex jittejbu l-kondizzjonijiet tal-għajxien tal-popolazzjoni, u terġa' tinbena l-fiduċja reċiproka li ser tippromwovi r-rikonċiljazzjoni nazzjonali.

L-ewwel pass, madankollu, għandu jkun rispett assolut u dejjiemi tal-ftehim ta' waqfien mill-ġlied attwali.

L-UE tilqa' b'mod sħiħ il-Ftehim u tfaħħar lill-Alġerija, in-Nazzjonijiet Uniti, membri oħra tat-Tim ta' medjazzjoni, il-Gvern tal-Mali u l-koalizzjonijiet ta' gruppi armati għall-isforzi bla heda tagħhom biex jikkonkludu dawn in-negozjati b'suċċess.

B'mod partikolari, il-Kunsill jilqa' l-impenn tar-Rappreżentant Speċjali tal-UE (RSUE) għas-Saħel matul in-negozjati.

Issa l-prijorità hija l-implimentazzjoni rapida u komprensiva tal-Ftehim.

Proċess trasparenti huwa essenzjali, u l-partijiet kollha għandhom jonoraw l-impenji tagħhom jekk il-poplu tal-Mali jrid iġarrab benefiċċju tanġibbli ta' paċi.

Dan jinkludi l-progress fil-governanza, l-istat tad-dritt, ir-riforma tas-setturi tal-ġustizzja u tas-sigurtà u t-tressiq quddiem il-ġustizzja ta' dawk responsabbli għal abbużi jew ksur tad-drittijiet tal-bniedem.

L-UE tisħaq fuq l-importanza tal-bini ta' paċi dejjiema u inklużiva u għalhekk tissottolinja l-ħtieġa li kemm in-nisa kif ukoll l-irġiel ikunu involuti b'mod sħiħ fl-implimentazzjoni tal-ftehim.

L-UE tissottolinja wkoll l-importanza partikolari tal-promozzjoni tal-opportunitajiet għaż-żgħażagħ bħala parti minn sforzi usa' għall-bini tal-paċi.

Ir-responsabbiltà ewlenija għall-kisba ta' dawn l-impenji hija f'idejn il-partijiet kollha tal-Mali nfushom.

L-UE tafferma mill-ġdid l-impenn tagħha li tappoġġa l-proċess, flimkien ma' membri oħra tat-Tim ta' medjazzjoni u l-komunità internazzjonali, bil-mezzi u l-istrumenti kollha adatti għad-dispożizzjoni tagħha u billi jkollha rwol attiv fil-mekkaniżmu ta' segwitu.

Minkejja l-iffirmar mill-partijiet kollha, is-sitwazzjoni fil-post tibqa' fraġli kif jixhdu l-attakki reċenti fuq il-forzi tal-Missjoni Multidimensjonali Integrata tan-Nazzjonijiet Uniti għall-Istabbilizzazzjoni fil-Mali (MINUSMA).

L-UE tikkundanna l-attakki terroristiċi kollha u tissottolinja l-importanza li l-awturi jitressqu quddiem il-ġustizzja, u tenfasizza li jeħtieġ li l-partijiet kollha jiżguraw l-protezzjoni tal-popolazzjoni ċivili, inkluż il-persunal tan-NU u l-ħaddiema umanitarji.

Hija ttenni l-appoġġ sħiħ tagħha għall-MINUSMA li għandha rwol ewlieni, taħt il-mandat imġedded tagħha biex tappoġġa u tissorvelja l-implimentazzjoni tal-ftehim ta' paċi.

Hija tenfasizza wkoll l-importanza ta' koordinazzjoni kontinwa u mill-qrib bejn l-UE u n-NU.

Waqt li tfakkar fil-Konklużjonijiet tal-Kunsill tas-16 ta' Marzu 2015, l-UE tafferma mill-ġdid l-approċċ komprensiv tagħha biex jiġu ffaċilitati l-paċi, is-sigurtà u l-iżvilupp fil-pajjiż.

Hija tenfasizza r-rwol kontinwu u importanti li għandhom il-Missjonijiet tal-PSDK tagħha EUTM Mali u EUCAP Sahel Mali fil-promozzjoni tar-riforma tas-settur tas-sigurtà.

Dan ix-xogħol essenzjali qed jibqa' jkollu rwol importanti biex jingħata kontribut għall-bini ta' forzi armati tas-sigurtà nazzjonali inklużivi, effettivi u responsabbli.

L-UE tissottolinja l-kontribut proattiv tagħha għall-irkupru tal-pajjiż permezz tal-programmazzjoni konġunta, inkluż l-istrumenti tal-Istati Membri tal-UE u l-Programm Indikattiv Nazzjonali tal-Mali taħt il-11-il Fond Ewropew għall-Iżvilupp u l-Istrument li jikontribwixxi għall-Istabbiltà u l-Paċi.

L-UE tenfasizza l-importanza tad-dimensjoni reġjonali fl-iżgurar tas-sigurtà u l-prosperità tal-Mali.

Dak li jiġri f'pajjiż wieħed ikollu impatt fuq ir-reġjun kollu u l-pajjiżi ġirien.

F'dan il-kuntest, il-Kunsill jilqa' b'sodisfazzjon il-bidu mir-Rappreżentant Għoli fis-17 ta' Ġunju 2015 ta' djalogu politiku mal-Ministri tal-Affarijiet Barranin tal-G5 tas-Saħel u segretarju permanenti tal-G5 tas-Saħel.

Il-Kunsill jistieden lir-RGħ, lir-RSUE u lill-Kummissjoni biex ifittxu l-aktar approċċ koerenti bejn dan id-djalogu u l-implimentazzjoni tal-partijiet rilevanti tal-Pjan ta' Azzjoni tal-UE għar-Reġjun tas-Saħel bl-erba' oqsma ta' prijorità tiegħu; il-prevenzjoni u l-ġlieda kontra r-radikalizzazzjoni; il-ħolqien ta' kondizzjonijiet adatti għaż-żgħażagħ; il-migrazzjoni u l-mobbiltà; il-ġestjoni tal-fruntieri u l-ġlieda kontra t-traffikar illeċitu u l-kriminalità organizzata transnazzjonali, f'kooperazzjoni mill-qrib mal-pajjiżi kollha tar-reġjun tas-Saħel u s-sħab internazzjonali tiegħu.

Ara l-paġna tal-laqgħa

Konklużjonijiet tal-Kunsill dwar il-Mali


Il-Kunsill jappoġġa politika dwar il-migrazzjoni esterna tal-UE attiva, komprensiva u ġeografikament ibbilanċjata f'konformità mal-Aġenda Ewropea dwar il-Migrazzjoni u l-konklużjonijiet tal-Kunsill Ewropew tal-25 u s-26 ta' Ġunju.

Approċċ usa' għall-politika estera u ta' sigurtà hija essenzjali biex tissaħħaħ il-kooperazzjoni mal-pajjiżi ta' oriġini u ta' tranżitu li għandhom l-għan li jindirizzaw il-kawżi fundamentali u l-prevenzjoni tal-migrazzjoni irregolari, inkluż il-kuntrabandu u t-traffikar, il-protezzjoni ta' persuni li jeħtieġu protezzjoni internazzjonali, filwaqt li jiġi rispettat id-dritt li jitfittex asil, l-iżgurar ta' ritorn u riammissjoni effettivi u l-massimizzazzjoni tal-impatt tal-iżvilupp tal-migrazzjoni u l-mobilità ġestiti b'mod tajjeb.

Dan jeħtieġ ħidma aktar mill-qrib mas-sħab biex jistabbilizzaw pajjiżi fraġli, jiġi indirizzat il-kunflitt, il-vjolenza politika, l-ksur tad-drittijiet tal-bniedem, is-sitwazzjoni soċjoekonomika prekarja u n-nuqqas ta' governanza tajba li jħeġġu l-migrazzjoni irregolari u l-ispostament sfurzat.

Kooperazzjoni bħal din għandha tkun ibbażata fuq id-djalogu, l-appartenenza u r-responsabbiltà kondiviża.

Għalhekk, il-Kunsill jilqa' t-tħejjijiet għal Summit tal-Belt Valletta fil-11 u t- 12 ta' Novembru, f'kooperazzjoni mill-qrib mal-imsieħba Afrikani, u konferenza ta' livell għoli li jindirizzaw l-isfidi urġenti r-rotta tal-Balkani tal-Punent, filwaqt li jieħu nota tal-offerta Ungeriża li tospita din il-konferenza f'Budapest.

Ser ikompli jikkontribwixxi għat-tħejjija għaddejja ta' dawn il-laqgħat fis-sessjoni tiegħu li jmiss, wara aġġornament mir-Rappreżentant Għoli.

Il-Kunsill jilqa' l-kuntatti u d-djalogi ta' livell għoli li għaddejjin mal-imsieħba ewlenin dwar kwistjonijiet ta' migrazzjoni, inkluża l-laqgħa reċenti tar-Rappreżentant Għoli mal-Ministri għall-Affarijiet Barranin tal-G5 tas-Saħel.

Il-Kunsill ifakkar ukoll fid-deċiżjoni tiegħu li jintensifika l-kooperazzjoni mal-pajjiżi ewlenin u l-imsieħba reġjonali u internazzjonali, inklużi n-NU, matul rotot migratorji ewlenin.

Huwa jissottolinja r-rwol tad-delegazzjonijiet u l-missjonijiet tal-Istati Membri tal-UE fl-ippreżentar tal-politika tal-UE dwar il-migrazzjoni u t-tisħiħ tal-kooperazzjoni f'dawn il-kwistjonijiet.

Il-Kunsill itenni li l-prijoritajiet tal-migrazzjoni għandhom ikomplu jiġu integrati fi strumenti u politiki rilevanti tal-Unjoni Ewropea, inkluż fil-qafas tal-politiki dwar l-iżvilupp u l-politiki dwar il-viċinat Ewropew.

Il-koerenza u s-sinerġiji bejn oqsma ta' politika differenti, bħall-Politika Estera u ta' Sigurtà Komunità /il-Politika ta' Sigurtà u ta' Difiża Komuni, il-ġustizzja u l-affarijiet interni, id-drittijiet tal-bniedem, il-kooperazzjoni għall-iżvilupp, il-kummerċ u l-impjiegi, huma l-qofol.

Huwa jenfasizza wkoll l-importanza ta' finanzjament adegwat bil-ħsieb li jiġu żgurati l-effettività u s-sostenibbiltà tal-implimentazzjoni tal-politiki rilevanti.

L-impatt li l-migrazzjoni għandha fuq l-UE u l-pajjiżi ta' oriġini, it-transitu u d-destinazzjoni jeħtieġ li jkun rifless u indirizzat adegwatament fl-implimentazzjoni ta' politika esterna Ewropea.

Il-Kunsill jinnota li l-implimentazzjoni ta' politika komprensiva dwar il-migrazzjoni hija sforz konġunt, u responsabbiltà kondiviża għall-istituzzjonijiet u l-Istati Membri tal-UE.

Il-Kunsill jinsab lest li jaħdem flimkien mar-Rappreżentant Għoli u l-Kummissjoni fl-isforzi tagħhom biex imexxu 'l quddiem politika esterna tal-Unjoni Ewropea aktar attiva, komprensiva u effettiva fil-qasam tal-migrazzjoni.

Huwa jappella lir-Rappreżentant Għoli u lill-Kummissjoni biex jirrapportaw lura lill-Kunsill Affarijiet Barranin ta' Ottubru bi proposti konkreti biex jingħata appoġġ għall-implimentazzjoni tad-dimensjoni esterna tal-Aġenda Ewropea dwar il-Migrazzjoni, b'kont meħud tad-dikjarazzjoni tal-Kunsill Ewropew tat-23 ta' April u l-konklużjonijiet tiegħu tal-25 u s-26 ta' Ġunju, u biex tiġi żgurata l-koerenza bejn il-politiki interni u esterni bl-aħjar mod.

Ara l-paġna tal-laqgħa

Konklużjonijiet tal-Kunsill dwar il-migrazzjoni


L-UE tikkundanna bil-qawwa l-attakk brutali li kkawża l-mewt ta' 38 turist, u t-tidrib ta' bosta oħrajn fis-26 ta' Ġunju qrib Sousse, tliet xhur wara l-attakk fatali ta' Bardo.

Hija ttenni s-solidarjetà tagħha mal-poplu Tuneżin u l-familji tal-vittmi.

Peress li t-Tuneżija hija l-eżempju tas-suċċess ta' rivoluzzjoni demokratika ġenwina u ta' transizzjoni lejn mudell ta' soċjetà li tipproteġi l-libertajiet fundamentali u d-drittijiet tal-bniedem, hija tinsab fil-mira tat-terroriżmu.

Dawn l-attentati jsaħħu l-impenn tal-UE espress mill-Kunsill Ewropew tal-20 ta' Marzu li tappoġġa t-transizzjoni Tuneżina sabiex tkompli t-triq ambizzjuża tal-konsolidazzjoni tad-demokrazija, u li tapprofondixxi s-sħubija privileġġata ta' bejn l-UE u t-Tuneżija li tpoġġi fil-prattika, f'ħafna oqsma, l-ambizzjoni komuni li l-Ewropej u t-Tuneżini jkunu eqreb ta' xulxin.

L-UE ttenni l-appoġġ tagħha għall-isforzi tal-awtoritajiet Tuneżini biex jimplimentaw bis-sħiħ il-Kostituzzjoni, biex tiġi żgurata s-sikurezza ta' kulħadd fit-territorju nazzjonali, u biex iwettqu r-riformi meħtieġa biex jiġu identifikati l-isfidi soċjoekonomiċi li primarjament jaffettwaw liż-żgħażagħ.

Hija ttenni l-impenn tagħha biex tkompli ssaħħaħ il-kooperazzjoni tagħha mat-Tuneżija permezz ta' assistenza teknika u finanzjarja sostanzjali bħala parti minn approċċ integrat li jindirizza d-diversi sfidi li qed jiffaċċja l-pajjiż.

Ara l-paġna tal-laqgħa

Konklużjonijiet tal-Kunsill dwar it-Tuneżija


Il-Kunsill jilqa' l-ftehim tal-14 ta' Lulju 2015 li ntlaħaq fi Vjenna bejn l-Iran u ċ-Ċina, Franza, il-Ġermanja, ir-Russja, ir-Renju Unit u l-Istati Uniti tal-Amerka, bil-faċilitazzjoni tar-Rappreżentant Għoli tal-Unjoni Ewropea għall-Politika Estera u ta' Sigurtà, rigward Pjan ta' Azzjoni Komprensiv Konġunt (JCPOA).

Fil-kuntest tal-isforzi diplomatiċi li ilhom isiru biex tinstab soluzzjoni komprensiva, dejjiema u paċifika għall-kwistjoni nukleari tal-Iran, dan huwa mument storiku.

Il-Kunsill jesprimi l-apprezzament tiegħu għar-rwol ta' koordinazzjoni tar-Rappreżentant Għoli, li kien strumentali biex dawn in-negozjati jiġu konklużi b'suċċess u jirrikonoxxi s-sostenn tal-gvern Awstrijakk billi ospita ċ-ċiklu finali tat-taħditiet.

Il-Kunsill jirrikonoxxi r-rwol li kellhom Franza, il-Ġermanja u r-Renju Unit sa mit-tnedija tan-negozjati f'Tehran fl-2003 bil-Ftehim ta' Tehran.

Il-Kunsill jirrikonoxxi li l-implimentazzjoni sħiħa mill-Iran tal-impenji tiegħu taħt il-JCPOA, inkluż il-Pjan Direzzjonali maqbul mill-IAEA ser tikkontribwixxi biex tissawwar fiduċja internazzjonali fin-natura esklużivament paċifika tal-programm nukleari tal-Iran.

Il-Kunsill japprova l-JCPOA u jikkommetti ruħu li jżomm mat-termini tiegħu u jsegwi l-pjan ta' implimentazzjoni maqbul.

Il-Kunsill jappoġġa bis-sħiħ ir-Riżoluzzjoni 2231 (2015) tal-Kunsill tas-Sigurtà tan-Nazzjonijiet Uniti adottata b'mod unanimu fl-20 ta' Lulju 2015 li tapprova l-JCPOA u jħeġġeġ l-implimentazzjoni sħiħa tiegħu.

Il-Kunsill jenfasizza l-ħtieġa li n-naħat kollha issa jaħdmu lejn l-implimentazzjoni ta' dan il-JCPOA.

Il-Kunsill jitlob lir-Rappreżentant Għoli tal-Unjoni Ewropea għall-Affarijiet Barranin u l-Politika ta' Sigurtà biex tkompli bir-rwol ta' koordinazzjoni matul l-implimentazzjoni tal-JCPOA.

Il-Kunsill itenni li l-azzjonijiet u l-impenji tal-UE taħt il-JCPOA relatati mat-tneħħija tas-sanzjonijiet ser jitwettqu f'konformità mal-iskeda ta' żmien u l-modalitajiet speċifikati fil-JCPOA; u li t-tneħħija tas-sanzjonijiet ekonomiċi u finanzjarji jidħlu fis-seħħ ladaraba l-Aġenzija Internazzjonali tal-Enerġija Atomika tkun ivverifikat li l-Iran ikun implimenta l-impenji nukleari relatati tiegħu kif stipulat fil-JCPOA.

Il-Kunsill jinnota li d-dispożizzjonijiet taħt il-Pjan ta' Azzjoni Konġunt maqbul f'Ġinevra fl-2013 ġew estiżi għal sitt xhur oħra, biex jiġi kopert il-perijodu sakemm l-IAEA tkun ivverifikat li l-Iran ikun ħa dawn l-azzjonijiet.

Il-Kunsill jirrikonoxxi r-rwol importanti tal-IAEA fil-verifika tal-JCPOA u jappella lill-pajjiżi kollha biex jappoġġaw lill-IAEA fit-twettiq ta' dan il-kompitu importanti, inkluż permezz ta' mezzi finanzjarji.

Il-Kunsill jesprimi l-aspettattiva li dan l-iżvilupp pożittiv ser jiftaħ il-bieb għal titjib kostanti fir-relazzjonijiet bejn l-Unjoni Ewropea, l-Istati Membri tagħha u l-Iran, kif ukoll relazzjonijiet reġjonali u internazzjonali mtejba mal-Iran, u li dan ser jikkostitwixxi bażi għal reġjun aktar stabbli u sikur.

Fid-dawl tal-ftehim fi Vjenna, il-Kunsill jistieden lir-Rappreżentant Għoli biex tesplora modi li bihom l-UE tista' tippromwovi b'mod attiv qafas reġjonali aktar kooperattiv u tirrapporta lura lill-Kunsill fix-xhur li ġejjin.

Ara l-paġna tal-laqgħa

Konklużjonijiet tal-Kunsill dwar il-ftehim dwar il-programm nukleari tal-Iran


Il-kriżijiet, il-faqar u ħafna tentattivi madwar id-dinja biex jonqos l-ispazju tas-soċjetà ċivili jeħtieġu l-attenzjoni u l-isforzi kollha tagħna dwar id-drittijiet tal-bniedem.

Kuljum niffaċċjaw sitwazzjoni drammatika ta' nies oppressi u mġiegħla jaħarbu mill-konflitti, ta' nisa li qed jissieltu biex jiddefendu d-dinjità u d-drittijiet tagħhom, ta' tfal li spiċċaw fl-iskjavitù, ta' ċittadini li d-drittijiet fundamentali tagħhom huma sistematikament injorati.

Il-Pjan ta' Azzjoni li qed inniedu llum isaħħaħ l-impenn tal-UE għad-drittijiet tal-bniedem, u jiffoka fuq l-għoti tas-setgħa lil atturi u organizzazzjonijiet tas-soċjetà ċivili lokali.

L-istati membri kollha tal-UE huma magħqudin biex jieħdu azzjoni dwaru

Federica Mogherini, Rappreżentant Għoli għall-Affarijiet Barranin u l-Politika ta' Sigurtà

Konklużjonijiet tal-Kunsill dwar il-pjan ta' azzjoni dwar id-drittijiet tal-bniedem u d-demokrazija 2015 - 2019

Waqt li jilqa' l-Komunikazzjoni Konġunta

"Inżommu d-drittijiet tal-bniedem fiċ-ċentru tal-aġenda tal-UE",

kif ippreżentata mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà u mill-Kummissjoni Ewropea, il-Kunsill jadotta Pjan ta' Azzjoni ġdid dwar id-Drittijiet tal-Bniedem u d-Demokrazija għall-perjodu 2015-2019.

B'dan il-Pjan ta' Azzjoni, il-Kunsill jirriafferma l-impenn tal-Unjoni Ewropea li tippromwovi u tipproteġi d-drittijiet tal-bniedem u li tappoġġa d-demokrazija fid-dinja kollha.

Abbażi tal-Qafas Strateġiku dwar id-Drittijiet tal-Bniedem u d-Demokrazija u l-Pjan ta' Azzjoni 2012-2014, l-Unjoni Ewropea għamlet progress konsiderevoli fit-titjib tal-impatt u l-koerenza tal-azzjonijiet tagħha dwar id-drittijiet tal-bniedem u d-demokrazija.

L-UE kompliet tiżviluppa linji gwida dwar punti kruċjali relatati mad-drittijiet tal-bniedem, għamlet il-ħidma bilaterali għad-drittijiet tal-bniedem u d-demokrazija aktar effettiva, irnexxielha tippromwovi l-azzjoni fil-livell multilaterali, u tejbet l-integrazzjoni tad-drittijiet tal-bniedem fl-azzjoni kollha esterna tal-UE.

Il-Kunsill jilqa' wkoll il-ħidma importanti tar-Rappreżentant Speċjali tal-UE għad-Drittijiet tal-Bniedem Stavros Lambrinidis, li jikkontribwixxi ħafna għall-effikaċja, il-koerenza u l-viżibbiltà tal-politika tal-UE dwar id-drittijiet tal-bniedem, u jesprimi appoġġ politiku sħiħ għall-ħidma tiegħu.

Il-kriżijiet kumplessi u l-ksur u l-abbuż estensiv tad-drittijiet tal-bniedem u l-libertajiet fundamentali tal-lum il-ġurnata jeħtieġu sforzi dejjem aktar determinati mill-UE.

Dan il-Pjan ta' Azzjoni għandu jippermetti lill-UE tindirizza dawn l-isfidi b'azzjoni aktar iffukata, użu sistematiku u kkoordinat tal-istrumenti għad-dispożizzjoni tagħha, u titjib tal-impatt tal-politiki u l-għodod tagħha fuq il-post.

L-UE ser tagħmel enfasi speċjali fuq is-sjieda ta', u l-kooperazzjoni ma', l-istituzzjonijiet u l-mekkaniżmi lokali, inklużi l-istituzzjonijiet nazzjonali tad-drittijiet tal-bniedem, kif ukoll is-soċjetà ċivili.

L-UE ser tippromwovi l-prinċipji tan-nondiskriminazzjoni, l-ugwaljanza bejn is-sessi u t-tisħiħ tal-pożizzjoni tan-nisa.

L-UE ser tiżgura wkoll approċċ komprensiv għad-drittijiet tal-bniedem fil-prevenzjoni u l-indirizzar ta' konflitti u kriżijiet, u tkompli tintegra d-drittijiet tal-bniedem fl-aspetti esterni tal-politiki tal-UE sabiex tiżgura koerenza politika aħjar, b'mod partikolari fl-oqsma tal-migrazzjoni, il-kummerċ u l-investiment, il-kooperazzjoni għall-iżvilupp u l-ġlieda kontra t-terroriżmu.

L-UE tibqa' impenjata favur l-implimentazzjoni tal-aġenda sħiħa tad-drittijiet tal-bniedem u d-demokrazija kif hemm rifless fil-Qafas Strateġiku tal-2012 għad-Drittijiet tal-Bniedem u d-Demokrazija, li jkompli jiggwida l-azzjonijiet tal-Unjoni, u fil-linji gwida tal-UE dwar id-drittijiet tal-bniedem, f'Konklużjonijiet tal-Kunsill u dokumenti strateġiċi.

L-UE ser tkompli tippromwovi u tiddefendi l-universalità u l-indiviżibbiltà tad-drittijiet kollha tal-bniedem fi sħubija mal-pajjiżi mir-reġjuni kollha, f'kooperazzjoni mill-qrib mal-organizzazzjonijiet internazzjonali u reġjonali, u mas-soċjetà ċivili.

L-UE ser iżżid l-isforzi tagħha biex tippromwovi ambjent sigur u abilitanti fejn is-soċjetà ċivili u l-mezzi tax-xandir indipendenti jistgħu jirnexxu.

L-UE tenfasizza l-kontribut importanti li l-atturi tas-soċjetà ċivili u d-difensuri tad-drittijiet tal-bniedem jagħtu lill-paċi u s-sigurtà, l-istabbiltà u l-prosperità.

Il-Kunsill ifaħħar ir-rwol importanti tar-Rappreżentant Għoli/Viċi President u tal-Kummissjoni Ewropea fil-promozzjoni ta' implimentazzjoni konsistenti u koerenti tal-politika tal-UE dwar id-drittijiet tal-bniedem.

Il-Pjan ta' Azzjoni ser jiġi implimentat bl-involviment mill-qrib tal-Parlament Ewropew u b'konsultazzjoni regolari mal-partijiet ikkonċernati rilevanti, b'mod partikolari l-organizzazzjonijiet tas-soċjetà ċivili.

L-UE hija impenjata li ttejjeb id-diplomazija pubblika u l-komunikazzjoni dwar l-azzjonijiet tagħha favur id-drittijiet tal-bniedem.

Fl-2017 ser isir rieżami intermedju tal-Pjan ta' Azzjoni li ser jikkoinċidi mar-rieżami intermedju tal-istrumenti ta' finanzjament estern sabiex tiġi żgurata koerenza akbar.

Il-Kunsill jistieden lis-sħab kollha biex jikkontribwixxu għas-suċċess ta' dan il-Pjan ta' Azzjoni u biex jippromwovu d-drittijiet tal-bniedem u d-demokrazija madwar id-dinja.

Pjan ta' azzjoni tal-UE dwar id-drittijiet tal-bniedem u d-demokrazija - Stqarrija

Pjan ta' azzjoni tal-UE dwar id-drittijiet tal-bniedem u d-demokrazija - Skeda informattiva

Protezzjoni u promozzjoni tad-drittijiet tal-bniedem (informazzjoni ġenerali)

Ara l-paġna tal-laqgħa

Il-Kunsill jadotta pjan ta' azzjoni ġdid tal-UE dwar id-drittijiet tal-bniedem u d-demokrazija, "Inżommu d-drittijiet tal-bniedem fiċ-ċentru tal-aġenda tal-UE"


Il-Kunsill ta' Stabbilizzazzjoni u ta' Assoċjazzjoni bejn l-Eks-Repubblika Jugoslava tal-Maċedonja u l-UE (KSA) kellu t-tnax-il laqgħa tiegħu fl-20 ta' Lulju 2015.

Il-laqgħa kienet ippreseduta mis-Sur Nikola Poposki, Ministru għall-Affarijiet Barranin tal-Eks-Repubblika Jugoslava tal-Maċedonja.

Min-naħa tal-Unjoni Ewropea, il-laqgħa kienet ko-preseduta mis-Sur Lajčák, Viċi Prim Ministru u Ministru għall-Affarijiet Barranin u Ewropej tar-Repubblika Slovakka, f'isem ir-Rappreżentant Għoli Federica Mogherini.

Il-Kummissarju Johannes Hahn irrappreżenta lill-Kummissjoni Ewropea.

Ipparteċipa wkoll il-Viċi Prim Ministru għall-Affarijiet Ewropej tal-Eks-Repubblika Jugoslava tal-Maċedonja, is-Sur Fatmir Besimi.

Il-KSA ħa nota tat-talba tal-pajjiż biex jinfetħu n-negozjati għall-adeżjoni, b'kont meħud tar-rakkomandazzjonijiet tal-Kummissjoni f'dan is-sens.

Innota wkoll il-konklużjonijiet tal-Kunsill tas-16 ta' Diċembru 2014, tal-21 ta' April 2015 u tat-23 ta' Ġunju 2015.

Il-KSA eżamina l-iżviluppi ewlenin ta' matul il-perjodu preċedenti fir-rigward tal-ilħuq tal-kriterji politiċi.

Il-KSA ddiskuta l-kriżi politika fil-pajjiż li ilha għaddejja żmien twil, kif ukoll kwistjonijiet serji u sistemiċi ta' stat tad-dritt fir-rigward tal-interċettazzjoni ta' komunikazzjonijiet.

Huwa laqa' l-qbil li ntlaħaq fil-15 ta' Lulju bejn il-mexxejja tal-erba' partiti politiċi ewlenin, iffaċilitat mill-UE, biex tintemm il-kriżi politika u appella sabiex dan jiġi implimentat malajr in bona fede, inklużi l-prijoritajiet urġenti ta' riforma dwar kwistjonijiet sistemiċi ta' stat tad-dritt li l-partiti kollha qablu dwarhom.

Il-KSA nnota t-tħejjija mill-gvern tal-abbozz ta' Pjan ta' Azzjoni li jindirizza l-prijoritajiet urġenti ta' riforma fl-oqsma tal-istat tad-dritt u l-ġudikatura, l-amministrazzjoni pubblika, il-mezzi tal-informazzjoni, ir-riforma elettorali, ir-relazzjonijiet interetniċi u l-governanza ekonomika, kif ukoll l-implimentazzjoni tar-rakkomandazzjonijiet tal-Kumitat ta' Inkjesta tal-24 ta' Diċembru u li l-gvern diġà beda xi azzjonijiet b'mod partikolari dwar kampanji pubbliċi ta' informazzjoni, il-liġi tat-tisfija u l-istatistika tal-amministrazzjoni pubblika.

Laqgħa tad-Djalogu ta' Livell Għoli dwar l-Adeżjoni f'Settembru, li tinkludi l-oppożizzjoni u s-soċjetà ċivili, ser teżamina r-riżultati miksuba.

Il-KSA nnota wkoll it-talba tal-UE għal investigazzjoni indipendenti u bir-reqqa dwar l-allegazzjonijiet kollha, inklużi dawk ta' abbużi potenzjali li nkixfu fil-pubbliku bl-interċettazzjonijiet telefoniċi, b'rispett sħiħ tal-proċess dovut, il-prinċipju tal-indipendenza tal-prosekuzzjoni u l-ġudikatura u l-preżunzjoni tal-innoċenza.

Il-KSA fakkar li l-kooperazzjoni reġjonali u r-relazzjonijiet tajbin mal-ġirien jibqgħu essenzjali.

Il-KSA laqa' b'sodisfazzjon il-parteċipazzjoni kontinwa u attiva tal-pajjiż fil-kooperazzjoni reġjonali, kif ukoll il-presidenza tagħha tal-Inizjattiva tal-Ewropa Ċentrali.

Il-KSA nnota wkoll il-pressjonijiet migratorji fil-pajjiż u fir-reġjun, l-isforzi li saru sal-lum u l-konferenza ta' livell għoli ppjanata għax-xhur li ġejjin, kif imfissra fil-Konklużjonijiet tal-Kunsill Ewropew tal-25 u s-26 ta' Ġunju 2015.

Fir-rigward tal-iżviluppi ekonomiċi, il-KSA nnota li l-ekonomija tal-pajjiż uriet tkabbir ġmielu s-sena li għaddiet, inżammet stabbiltà makrofinanzjarja ġenerali u l-ambjent inflazzjonarju baqa' favorevoli.

Huwa laqa' b'sodisfazzjon il-Programm ta' Riforma Ekonomika li jkopri l-perjodu 2015-2017 u ħeġġeġ lill-gvern biex jimplimenta azzjonijiet ta' segwitu bbażati fuq ir-rakkomandazzjonijiet speċifiċi għall-pajjiż mid-Djalogu Ekonomiku u Finanzjarju li sar f'Mejju 2015.

Innota u inkoraġġixxa l-ħidma li għaddejja fl-amministrazzjoni tal-finanzi pubbliċi.

Il-KSA faħħar il-progress fil-programmazzjoni tal-għajnuna futura mill-UE u l-isforzi li jindirizzaw in-nuqqasijiet fl-assorbiment tal-fondi tal-UE li jtejbu l-kapaċità tal-istituzzjonijiet involuti fl-implimentazzjoni tagħhom.

Il-KSA nnota wkoll il-progress tajjeb miksub f'diversi oqsma koperti mill-Ftehim ta' Stabbilizzazzjoni u Assoċjazzjoni.

Huwa laqa' b'sodisfazzjon il-livell għoli ta' integrazzjoni kummerċjali u l-adeżjoni mal-Konvenzjoni tal-UE dwar Proċedura Komuni ta' Tranżitu.

Il-KSA fakkar fil-proposta tal-Kummissjoni ta' Ottubru 2009 dwar it-tranżizzjoni għat-tieni stadju tal-Ftehim ta' Stabbilizzazzjoni u Assoċjazzjoni.

Huwa kkonferma li d-deċiżjoni dwar il-proposta tibqa' f'idejn il-Kunsill tal-UE.

It-tnax-il laqgħa tal-Kunsill ta' Stabbilizzazzjoni u ta' Assoċjazzjoni bejn l-Eks-Repubblika Jugoslava tal-Maċedonja u l-UE, Brussell, 20 ta' Lulju 2015


Fis-16 ta' Settembru 2015, erba' mħallfin u avukat ġenerali wieħed fil-

Qorti tal-Ġustizzja tal-Unjoni Ewropea

nħatru mir-rappreżentanti tal-gvernijiet tal-istati membri.

Is-Sinjura Camelia Toader (Rumanija) u s-Sur Marko Ilešič (Slovenja) ġew maħtura mill-ġdid bħala mħallfin għal sitt snin oħra.

Is-Sur Michail Vilaras (Greċja) u s-Sur Eugene Regan (Irlanda) ġew maħtura bħala mħallfin u s-Sur Manuel Campos Sánchez-Bordona (Spanja) bħala avukat ġenerali fil-Qorti tal-Ġustizzja.

Il-ħatriet kollha japplikaw għal mandat mis-7 ta' Ottubru 2015 sas-6 ta' Ottubru 2021.

Ir-rappreżentanti tal-gvernijiet tal-istati membri ħatru lis-Sur Ian Stewart Forrester, bħala mħallef fil-

Qorti Ġenerali

biex jissostitwixxi lis-Sur Nicholas Forwood (it-tnejn li huma mir-Renju Unit) għall-bqija tal-mandat ta' dan tal-aħħar mill-1 ta' Ottubru 2015 sal-31 ta' Awwissu 2019.

Barra minn hekk ħatru mill-ġdid lis-Sur Juraj Schwarcz (Slovakkja) u lis-Sur Heikki Kanninen (Finlandja) bħala mħallfin fil-Qorti Ġenerali mill-1 ta' Settembru 2016 sal-31 ta' Awwissu 2022.

Il-Qorti Ewropea tal-Ġustizzja hija magħmula minn tliet qrati: il-Qorti tal-Ġustizzja nfisha, il-Qorti Ġenerali u t-Tribunal għas-Servizz Pubbliku.

Bħalissa l-

Qorti tal-Ġustizzja

hija magħmula minn 28 imħallef u disa' avukati ġenerali.

F'konformità ma' deċiżjoni tal-Kunsill mill-2013 l-għadd ta' avukati ġenerali ser jiżdied għal ħdax b'effett mis-7 ta' Ottubru 2015.

Kull tliet snin issir sostituzzjoni parzjali tal-imħallfin u tal-avukati ġenerali.

Il-mandat ta' 14-il imħallef u ta' erba' avukati ġenerali jiskadi fis-6 ta' Ottubru 2015.

Għaxar imħallfin (mill-Belġju, Spanja, il-Polonja, il-Lussemburgu, il-Kroazja, il-Finlandja, l-Estonja, is-Slovakkja, l-Ungerija, id-Danimarka) u erba' avukati ġenerali (mir-Renju Unit, il-Ġermanja, id-Danimarka u r-Repubblika Ċeka) kienu diġà nħatru fl-24 ta' Settembru 2014, fl-1 ta' April u fit-12 ta' Ġunju 2015 għall-eżerċizzju ta' sostituzzjoni parzjali tal-2015.

Dan ifisser li l-eżerċizzju ta' sostituzzjoni parzjali tal-2015 issa tlesta.

Madankollu, għad irid jinħatar l-avukat ġenerali mill-Bulgarija biex jittieħed kont taż-żieda ta' tnejn fl-għadd ta' avukati ġenerali.

Bħalissa l-

Qorti Ġenerali

hija magħmula minn 28 imħallef.

Bħal ma jiġri fil-Qorti tal-Ġustizzja, fil-Qorti Ġenerali ssir sostituzzjoni parzjali tal-imħallfin kull tliet snin.

Il-mandat ta' 14-il imħallef jiskadi fil-31 ta' Awwissu 2016.

L-imħallfin u l-avukati ġenerali tal-Qorti tal-Ġustizzja u l-imħallfin tal-Qorti Ġenerali jinħatru għal mandat ta' sitt snin, li jista' jiġġedded.

L-imħallfin tal-Qorti tal-Ġustizzja jeleġġu wieħed minn fosthom bħala president għal perjodu ta' tliet snin li jista' jiġġedded.

L-istess japplika għall-Qorti Ġenerali.

Stqarrija għall-istampa tal-24 ta' Settembru 2014 dwar il-ħatra mill-ġdid ta' żewġ imħallfin tal-Qorti Ewropea tal-Ġustizzja

Din ir-riżorsa bħalissa hi disponibbli biss bil-lingwa jew il-lingwi li ġejjin:

Stqarrija għall-istampa tal-1 ta' April 2015 dwar il-ħatra ta' tmien imħallfin u tliet avukati ġenerali fil-Qorti tal-Ġustizzja Ewropea

Eżitu tal-Kunsill Trasport, Telekomunikazzjoni u Enerġija tal-11 u t-12 ta' Ġunju 2015, flimkien ma' nota għall-istampa dwar il-ħatra ta' avukat ġenerali ġdid fil-Qorti tal-Ġustizzja Ewropea

Imħallfin maħtura fil-Qorti Ewropea tal-Ġustizzja u fil-Qorti Ġenerali


Il-Kunsill adotta d-deċiżjoni dwar il-ħolqien ta' riżerva tal-istabbiltà tas-suq (MSR) għall-

iskema tal-UE għan-negozjar ta' emissjonijiet ta' gassijiet serra (EU ETS)

Din ir-riżerva l-ġdida għandha l-għan tindirizza l-iżbilanċi strutturali bejn il-provvista u d-domanda fl-EU ETS.

Kif taħdem

Meta, f'sena partikolari, it-total tal-kwoti tal-emissjonijiet jaqbeż ċertu limitu, persentaġġ ta'

kwoti jiġi awtomatikament irtirat mis-suq

u jitqiegħed fir-riżerva.

Fil-każ oppost, il-kwoti jitneħħew mir-riżerva u jerġgħu jitpoġġew fis-suq

Għaliex huwa meħtieġ

Fl-2013, kien hemm ammont sinifikanti ta'

eċċess

ta' kwoti fl-EU ETS, li kien mistenni li jikber matul is-snin ta' wara.

Dan irriżulta minn

żbilanċ bejn il-provvista u d-domanda

għall-kwoti, peress li d-domanda hija flessibbli u tintlaqat, pereżempju, miċ-ċikli ekonomiċi.

Il-preżenza ta' eċċess kbir tnaqqas il-prezzijiet tal-kwoti kif ukoll l-inċentivi għal

investiment b'emissjonijiet baxxi ta' karbonju

Għalhekk, jekk ma jiġix indirizzat, l-iżbilanċ attwali tas-suq jista' jaffettwa l-

kapaċità tal-EU ETS li tilħaq il-miri tagħha

b'mod kosteffettiv fil-futur.

L-elementi ewlenin tat-test finali

Ser tiġi stabbilita riżerva tal-istabbiltà tas-suq fl-

u ser tkun operattiva mill-

1 ta' Jannar 2019

(id-900 miljun kwota li l-irkant tagħhom ġie pospost mis-snin 2014-2016 sal-2019-2020) ser jitpoġġew fir-riżerva

mit-tielet fażi tal-EU ETS ser jitpoġġew fir-riżerva fl-2020

rieżami

tar-riżerva ser iqis l-impatt tagħha fuq it-tkabbir, l-impjiegi, il-kompetittività industrijali u r-riskju ta' rilokazzjoni tal-emissjonijiet tal-karbonju.

Kronoloġija

Il-Kummissjoni ppreżentat il-

tagħha għal riżerva tal-istabbiltà tas-suq f'Jannar 2014, u b'hekk inbdiet il-proċedura leġislattiva ordinarja.

F'Mejju 2015 intlaħaq

informali dwar test ta' kompromess bejn il-Parlament Ewropew u l-Kunsill.

Il-

approvazzjoni tal-Kunsill

, id-deċiżjoni issa ġiet adottata fl-ewwel qari.

L-EU ETS

L-EU ETS, imnedija fl-2005, għandha l-għan li tilħaq l-

għanijiet

tal-UE fil-qasam tat-

tnaqqis tal-emissjonijiet

b'mod ekonomikament effiċjenti.

L-iskema hija bbażata fuq l-hekk imsejjaħ approċċ ta' "limitu u skambju": kull sena l-UE tistabbilixxi

għall-emissjonijiet globali mill-impjanti tal-enerġija, l-industrija li tuża ħafna enerġija u l-linji tal-ajru kummerċjali koperti mis-sistema.

F'dan il-limitu, il-kumpaniji jistgħu

jixtru u jbiegħu

kwoti tal-emissjonijiet.

Kull kwota tagħti lid-detentur id-dritt li jemetti tunnellata ta' CO

, il-gass serra ewlieni, jew l-ammont ekwivalenti ta' gass serra ieħor.

Mill-2013 sal-2020, il-limitu

jitnaqqas kull sena b' 1.74%.

Mill-2021, it-tnaqqis annwali ser jiżdied għal

li jirrifletti l-mira ġdida tal-UE għat-tnaqqis tal-emissjonijiet għall-2030.

Rieżami tal-EU ETS

L-istabbiliment tar-riżerva tal-istabbiltà tas-suq huwa l-

ewwel pass ta' rieżami aktar ġenerali

tal-EU ETS propost mill-Kummissjoni din is-sena.

Deċiżjoni rigward l-istabbiliment u t-tħaddim ta' riżerva tal-istabbiltà tas-suq għall-EU ETS

Proposta tal-Kummissjoni għal reviżjoni tal-EU ETS

Kunsill Ewropew (23 u 24 ta' Ottubru 2014) - Konklużjonijiet

Riforma tal-iskema tal-UE għall-iskambju tal-kwoti tal-emissjonijiet

Ara l-paġna tal-laqgħa

Emissjonijiet ta' gassijiet serra: approvat il-ħolqien ta' riżerva tal-istabbiltà tas-suq


Fis-16 ta' Settembru 2015, il-Kumitat tar-Rappreżentanti Permanenti tal-Kunsill ta l-appoġġ tiegħu għal proposta tal-Kummissjoni biex tgħin lill-Greċja timmassimizza l-użu tal-fondi tal-UE u ttejjeb il-likwidità biex tagħti spinta lit-tkabbir u toħloq l-impjiegi.

L-objettiv ewlieni tal-proposta huwa li

jiġi indirizzat in-nuqqas ta' fondi pubbliċi disponibbli għall-investimenti tant meħtieġa

fil-Greċja, u biex jiġi żgurat li l-fondi strutturali u ta' investiment Ewropej ikkonċernati jipprovdu l-benefiċċji tagħhom fuq il-post bl-aktar mod rapidu possibbli.

Il-miżuri approvati huma eċċezzjonali u mfassla biex jirrispondu għas-sitwazzjoni unika li nħolqot mill-kriżi finanzjarja fil-Greċja.

L-abbozz ta' regolament ser itejjeb il-likwidità tal-Greċja b'madwar €2.0 biljuni.

Dan għandu jinkiseb bil-modi segwenti:

Żieda

fil-

pagamenti bil-quddiem b'total ta' 7 punti perċentwali

fl-2015 u fl-2016 għall-finanzjament tal-perjodu 2014-2020.

Dan jikkonċerna l-fond soċjali Ewropew, il-fond Ewropew għall-iżvilupp reġjonali, il-fond ta' koeżjoni u l-fond Ewropew għall-affarijiet marittimi u s-sajd.

Din il-miżura se tagħmel disponibbli €1 biljun addizzjonali fl-2015 u fl-2016.

Il-pagamenti bil-quddiem isiru mill-Kummissjoni lill-istati membri awtomatikament wara l-adozzjoni ta' kull programm operattiv biex tiġi aċċellerata l-implimentazzjoni tal-miżuri ppjanati.

Żieda

fir-

rati ta' kofinanzjament massimu tal-UE għal 100%

għall-programmi 2007-2013 iffinanzjati mill-fond ta' koeżjoni, il-fond soċjali Ewropew u l-fond Ewropew għall-iżvilupp reġjonali.

Il-Greċja diġà tibbenefika minn kofinanzjament ogħla għal dan il-perjodu: f'ħafna każijiet l-UE tkopri 95% tal-ispejjeż totali tal-investiment, pjuttost mill-85% tas-soltu.

Barra minn hekk, għandu jkun hemm

rilaxx bikri tal-aħħar 5%

tal-pagamenti tal-UE li jifdal li normalment jinżammu sal-għeluq tal-programmi għall-perjodu 2007-2013.

Flimkien maż-żieda tar-rati ta' kofinanzjament dan għandu jagħmel disponibbli ammont addizzjonali ta' €1 biljun fl-2015 u fl-2016.

It-total ta' €2 biljuni se jitmexxa 'l quddiem fil-perjodu 2014-2020 u jkollu

effett newtrali fuq il-baġit

matul l-istess perjodu.

Il-passi li jmiss

Il-pożizzjoni miftiehma mill-Kunsill isservi bħala mandat biex il-Presidenza Lussemburgiża tagħmel diskussjonijiet mar-rappreżentanti tal-Parlament Ewropew.

Ladarba jintlaħaq ftehim bejn il-Kunsill u l-Parlament Ewropew, iż-żewġ istituzzjonijiet għandhom japprovaw l-eżitu formalment.

L-għan tal-politika ta' koeżjoni huwa li tnaqqas id-differenzi bejn il-livelli ta' żvilupp tad-diversi reġjuni tal-UE billi tippromwovi t-tkabbir ekonomiku, il-ħolqien tal-impjiegi u l-kompetittività.

Il-fondi tal-UE huma l-akbar sors ta' investiment dirett barrani fil-Greċja.

Fil-

perjodu ta' programmazzjoni 2007-2013

, kważi €42 biljun huma allokati lill-Greċja.

Huma magħmula minn madwar €24 biljun mill-fondi strutturali u ta' koeżjoni tal-UE, il-fondi għall-iżvilupp rurali u s-sajd, u madwar €17-il biljun għal pagamenti diretti lill-bdiewa u miżuri ta' appoġġ għal swieq agrikoli.

S'issa, il-Greċja rċeviet €38.4 biljun, li jikkorrispondu għal 17.5% tal-PDG annwali medju Grieg matul dak il-perjodu.

Ammont ta' madwar €2 biljuni għall-politika ta' koeżjoni għadu disponibbli; jekk ma jintużax sal-aħħar tal-2015 jintilef.

Għall-

perjodu 2014-2020

, aktar minn €35 biljun ġew allokati għall-Greċja.

Huma magħmula minn madwar €20 biljun mill-fondi strutturali u ta' investiment tal-UE, u aktar minn €15-il biljun għal pagamenti diretti lill-bdiewa u miżuri ta' appoġġ għas-swieq agrikoli.

Minn din l-allokazzjoni prevista, diġà tħallsu €4.5 biljun bejn l-2014 u Lulju 2015.

Proposta tal-Kummissjoni biex jiżdiedu l-prefinanzjament u l-kofinanzjament ta' programmi ta' politika ta' koeżjoni għall-benefiċċju tal-Greċja

Komunikazzjoni tal-Kummissjoni - Bidu ġdid għat-tkabbir u l-impjiegi fil-Greċja

Il-Greċja: Il-Kunsill juri solidarjetà permezz ta' mobilizzazzjoni aktar rapida ta' fondi tal-UE


Tħejjijiet għall-21 sessjoni tal-Konferenza tal-Partijiet (COP 21) għall-Konvenzjoni Qafas tan-Nazzjonijiet Uniti dwar it-Tibdil fil-Klima (UNFCCC) u għall-11-il sessjoni tal-Laqgħa tal-Partijiet għall-Protokoll ta' Kjoto (CMP 11), Pariġi 2015

Il-Kunsill tal-Unjoni Ewropea,

JISSOTTOLINJA l-importanza kritika tal-Konferenza ta' Pariġi tal-2015 bħala pass storiku biex tissaħħaħ l-azzjoni kollettiva globali u tiġi aċċellerata t-trasformazzjoni globali lejn soċjetà b'livell baxx ta' emissjonijiet tal-karbonju u reżiljenti għat-tibdil fil-klima.

Urġenza u ħtieġa ta' azzjoni globali

JINNOTA bi tħassib is-sejbiet li jinsabu fil-Ħames Rapport ta' Valutazzjoni tal-Grupp Intergovernattiv ta' Esperti dwar it-Tibdil fil-Klima (IPCC); JISSOTTOLINJA li t-tisħin globali huwa inekwivokabbli u li hemm probabbiltà kbira li l-influwenza tal-bniedem kienet il-kawża prevalenti tat-tisħin osservat minn nofs is-seklu 20 'il hawn.

JISĦAQ li, b'konsistenza mas-sejbiet reċenti tal-IPCC, sabiex nibqgħu taħt iż-2°C, jeħtieġ li l-emissjonijiet globali ta' gassijiet serra jridu jilħqu l-ogħla tagħhom sa mhux aktar tard mill-2020, jonqsu b'mill-inqas 50% sal-2050 meta mqabbla mal-1990[1] u jkunu qrib iż-żero sal-2100; f'dan il-kuntest, JILQA' d-dikjarazzjoni tal-Mexxejja fis-Summit tal-G7 f'Ġunju 2015 u JISĦAQ li l-Partijiet kollha għandhom jieħdu toroq trasformattivi lejn viżjoni fuq medda twila ta' żmien ta' newtralità tal-klima globali u sostenibbli u reżiljenza tal-klima fit-tieni nofs ta' dan is-seklu; IFFAKKAR fl-objettiv tal-UE, fil-kuntest tat-tnaqqis meħtieġ skont l-IPCC mill-pajjiżi żviluppati bħala grupp, li tnaqqas l-emissjonijiet bi 80-95 % sal-2050 meta mqabbla mal-1990.

Eżitu ta' Pariġi

JENFASIZZA l-importanza li jintlaħaq qbil fil-Konferenza ta' Pariġi dwar: i) ftehim ambizzjuż u legalment vinkolanti li jservi fit-tul taħt il-UNFCCC ("il-Ftehim ta' Pariġi") applikabbli għall-Partijiet kollha u li jindirizza b'mod bilanċjat u kosteffettiv il-mitigazzjoni, l-adattament, il-finanzjament, l-iżvilupp u t-trasferiment tat-teknoloġija, il-bini tal-kapaċità u t-trasparenza tal-azzjoni u tal-appoġġ u li jinkludi impenji ta' mitigazzjoni stabbiliti fil-livell nazzjonali; ii) pakkett komprensiv ta' deċiżjonijiet li jippermettu l-implimentazzjoni tal-Ftehim ta' Pariġi u li jiddelineaw l-arranġamenti interim qabel id-dħul fis-seħħ tiegħu; u iii) deċiżjoni dwar l-ambizzjoni ta' mitigazzjoni globali għal qabel l-2020, appoġġata mill-Aġenda għall-Azzjoni ta' Lima u Pariġi.

JISSOTTOLINJA li l-eżitu ta' Pariġi għandu jibgħat sinjal qawwi dwar il-finanzjament sabiex jiġu appoġġati pajjiżi fqar u vulnerabbli u tkun tista' sseħħ it-tranżizzjoni lejn ekonomiji reżiljenti b'emissjonijiet baxxi ta' gassijiet b'effett ta' serra.

Proċess ulterjuri fl-2015

JINNOTA l-ammont konsiderevoli ta' xogħol li fadal xi jsir sabiex jintlaħaq l-eżitu ta' Pariġi; IMĦASSEB dwar in-nuqqas ta' progress sostanzjali dwar it-test tan-negozjati s'issa; JINKORAĠĠIXXI lill-Kopresidenti tal-Grupp ta' Ħidma ad hoc dwar il-Pjattaforma ta' Durban għal Azzjoni Msaħħa (ADP) biex iħejju test rivedut u konċiż tan-negozjati u li jkun fih l-għażliet ewlenin, abbażi tal-fehmiet espressi mill-Partijiet, bil-ħsieb li jkun hemm impenn ministerjali produttiv bikri qabel il-Konferenza ta' Pariġi.

Kontributi Maħsuba Determinati fil-Livell Nazzjonali (INDCs)

JILQA' l-preżentazzjoni tal-INDCs s'issa; JISSOTTOLINJA li l-UE u l-Istati Membri tagħha ppreżentaw l-INDC tagħhom fis-6 ta' Marzu 2015, li hija mira vinkolanti ta' tnaqqis domestiku ta' mill-inqas 40 % fl-emissjonijiet tal-gassijiet serra sal-2030 meta mqabbla mal-1990; IĦEĠĠEĠ il-Partijiet kollha li għadhom ma għamlux dan sabiex iressqu INDCs ġusti u ambizzjużi kemm jista' jkun malajr fil-ftit ġimgħat li ġejjin; f'dan il-kuntest, JILQA' B'SODISFAZZJON l-opportunitajiet għal skambji faċilitattivi ta' fehmiet dwar il-livell tal-isforz aggregat lejn l-objettiv ta' taħt 2°C, inkluż ir-rapport ta' sinteżi li ġej tal-UNFCCC u l-Forum dwar l-INDC f'Rabat, il-Marokk, fit-12 u t-13 ta' Ottubru 2015.

Il-Ftehim ta' Pariġi

JINNOTA l-Komunikazzjoni tal-Kummissjoni "Il-Protokoll ta' Pariġi - pjan ta' azzjoni għall-ġlieda kontra t-tibdil fil-klima globali wara l-2020" bħala kontribut biex tiġi artikolata viżjoni mill-UE u l-Istati Membri tagħha bil-ħsieb tal-Konferenza ta' Pariġi.

JIPPROPONI li l-Ftehim ta' Pariġi legalment vinkolanti b'mod internazzjonali:

- jipprovdi viżjoni fit-tul tat-trasformazzjoni meħtieġa lejn ekonomiji b'livell baxx ta' emissjonijiet u reżiljenti għat-tibdil fil-klima matul dan is-seklu;

- jippermetti l-parteċipazzjoni tal-Partijiet kollha u l-involviment ta' atturi mhux statali;

- ikun fil-forma ta' protokoll sabiex jinkorpora l-aktar espressjoni b'saħħitha ta' rieda politika u jipprovdi prevedibbiltà u durabilità;

- jidħol fis-seħħ wara r-ratifika minn għadd sinifikanti ta' Partijiet li jirrappreżentaw livell sinifikanti ta' emissjonijiet sabiex jiġi żgurat li l-Ftehim ta' Pariġi jkun tassew globali u effettiv.

Mitigazzjoni

JIPPROPONI li l-Ftehim ta' Pariġi:

- jistabbilixxi l-mira ta' mitigazzjoni globali fit-tul skont l-objettiv ta' taħt iż-2°C;

- ikun fih impenji ta' mitigazzjoni ġusti, ambizzjużi u kwantifikabbli mill-Partijiet kollha, konsistenti mal-prinċipji tal-UNFCCC applikati fid-dawl ta' ċirkostanzi nazzjonali differenti u realtajiet u kapaċitajiet ekonomiċi li qed jevolvu;

- jipprevedi li l-Partijiet kollha għandhom ikollhom, iżommu fis-seħħ u jimplimentaw impenn ta' mitigazzjoni bħal dan;

- ikun fih mekkaniżmu dinamiku ta' ambizzjoni ta' mitigazzjoni ta' kull ħames snin li fih il-Partijiet kollha jintalbu jew jissottomettu impenji ġodda jew aġġornati, mingħajr ma jaqgħu wara livelli preċedenti ta' impenn, jew inkella jerġgħu jissottomettu dawk eżistenti;

- ikun fih proċeduri simplifikati għat-tiġdid u l-aġġustament 'il fuq tal-impenji ta' mitigazzjoni;

- jinkludi sistema ta' konformità li tippromwovi l-implimentazzjoni f'waqtha u effettiva;

- jipprovdi flessibbiltà għal dawk il-pajjiżi bl-inqas kapaċitajiet.

JIPPROPONI li l-adattament għandu jkun parti ċentrali ta' Ftehim ta' Pariġi bbilanċjat li:

- jimpenja lill-Partijiet kollha li jippjanaw, iħejju u jirreaġixxu għall-impatti negattivi tat-tibdil fil-klima, sabiex jintegraw l-adattament fi proċessi ta' żvilupp nazzjonali u jikkomunikaw l-esperjenzi sabiex jinkiseb żvilupp sostenibbli reżiljenti għat-tibdil fil-klima;

- jappella lill-Partijiet kollha biex jissaħħu l-monitoraġġ, ir-rapportar, il-kondiviżjoni tal-informazzjoni u l-kooperazzjoni sabiex tiżdied l-effettività tal-azzjonijiet ta' adattament;

- ikun fih approċċ iterattiv u dinamiku biex kontinwament itejjeb l-effikaċja ta' miżuri ta' adattament u l-implimentazzjoni tagħhom;

- jikkontribwixxi sabiex jiġu megħjuna l-pajjiżi kollha, speċjalment dawk l-aktar foqra u partikolarment vulnerabbli, sabiex jinkiseb żvilupp sostenibbli reżiljenti għat-tibdil fil-klima;

- jissottolinja li ż-żewġ azzjonijiet ambizzjużi ta' mitigazzjoni u adattament, inkluż għat-tnaqqis effiċjenti tar-riskju tad-diżastri, huma essenzjali biex jiġi ġestit u jitnaqqas ir-riskju ta' impatti negattivi tat-tibdil fil-klima, inkluż li jiġi indirizzat ir-riskju ta' telf u dannu.

IFAKKAR fil-preżentazzjoni mill-UE u l-Istati Membri tagħha rigward "Impenji tal-Unjoni Ewropea fl-ippjanar għall-adattament".

Użu tas-swieq

JISĦAQ li l-Ftehim ta' Pariġi għandu jippermetti l-użu internazzjonali tas-swieq, soġġett għall-applikazzjoni ta' regoli komuni sodi ta' kontabilità li jiżguraw li jinżammu l-integrità ambjentali u l-integrità tal-impenji ta' mitigazzjoni u jiġi evitat l-għadd doppju, u jipprevedi mekkaniżmi tas-swieq li jippromwovu azzjoni ta' mitigazzjoni fuq skala akbar u kosteffettiva li tinkludi kontribut nett għall-isforzi ta' mitigazzjoni globali u tikkontribwixxi għall-iżvilupp sostenibbli.

Finanzjament

JIRRIAFFERMA li l-UE u l-Istati Membri tagħha ħadu u ser iżommu l-impenn li jżidu l-mobilizzazzjoni tal-finanzjament tal-ġlieda kontra t-tibdil fil-klima fil-kuntest ta' azzjonijiet ta' mitigazzjoni sinifikanti u trasparenza tal-implimentazzjoni, sabiex jikkontribwixxu s-sehem tagħhom mill-mira tal-pajjiżi żviluppati li jimmobilizzaw b'mod konġunt USD 100 biljun fis-sena sal-2020 minn firxa wiesgħa ta' sorsi pubbliċi u privati, bilaterali u multilaterali, inklużi sorsi alternattivi ta' finanzjament; f'dan il-kuntest, IFAKKAR fil-konklużjonijiet tiegħu dwar il-finanzjament tal-ġlieda kontra t-tibdil fil-klima tas-7 ta' Novembru 2014; ITENNI l-appoġġ qawwi tiegħu għall-Fond Ekoloġiku għall-Klima u JISTENNA B'INTERESS l-allokazzjoni bikrija ta' finanzjament inizjali; JISSOTTOLINJA li d-dispożizzjonijiet tal-Ftehim ta' Pariġi dwar il-finanzjament tal-ġlieda kontra t-tibdil fil-klima jeħtieġu li jkunu dinamiċi u kapaċi jadattaw għal realtajiet u bżonnijiet li qed jinbidlu billi jirriflettu l-kapaċitajiet u r-responsabbiltajiet dejjem jevolvu tal-Partijiet; minbarra dan, JIRREFERI għall-konklużjonijiet tiegħu li jmiss dwar il-finanzjament tal-ġlieda kontra t-tibdil fil-klima.

Trasparenza u responsabbiltà

JISSOTTOLINJA li l-Ftehim ta' Pariġi għandu jipprevedi sistema komuni b'saħħitha bbażata fuq ir-regoli, inklużi regoli ta' trasparenza u responsabbiltà applikabbli għall-Partijiet kollha, filwaqt li jirrikonoxxi li l-applikazzjoni tagħhom ser tkun differenti skont it-tipi ta' impenn li jirriflettu l-kapaċitajiet u ċ-ċirkostanzi nazzjonali tal-Partijiet; JISĦAQ li din is-sistema għandha tipprevedi l-użu ta' metrika komuni, tirrispetta l-linji gwida l-aktar reċenti tal-IPCC u tibni fuq l-esperjenza miksuba skont il-UNFCCC.

JENFASIZZA li l-Ftehim ta' Pariġi għandu jipprevedi qafas trasparenti ta' kontabilità u rapportar għall-emissjonijiet u l-assorbimenti għas-settur tal-użu tal-art għall-Partijiet kollha, li jippromwovu ġestjoni sostenibbli tal-art, filwaqt li jibnu fuq deċiżjonijiet rilevanti eżistenti skont il-UNFCCC.

Twettiq Konġunt

JIKKONFERMA li l-UE u l-Istati Membri tagħha biħsiebhom iwettqu l-impenji tagħhom b'mod konġunt taħt il-Ftehim ta' Pariġi; JILQA' B'SODISFAZZJON l-intenzjoni tal-Iżlanda u tan-Norveġja li jipparteċipaw f'dan it-twettiq konġunt.

Kwistjonijiet oħra

JISĦAQ fuq l-importanza tad-drittijiet tal-bniedem, l-ugwaljanza bejn is-sessi, approċċ sensittiv għad-differenza bejn is-sessi, transizzjoni ġusta tal-forza tax-xogħol, impjiegi diċenti, edukazzjoni u sensibilizzazzjoni kif ukoll li jiżguraw is-sigurtà tal-ikel fil-kuntest ta' azzjoni klimatika.

Implimentazzjoni tal-Ftehim ta' Pariġi

JIPPROPONI l-adozzjoni ta' pakkett komprensiv ta' deċiżjonijiet sostantivi, flimkien ma' programm ta' ħidma tekniku, fil-Konferenza ta' Pariġi biex jiġu żviluppati ulterjorment ir-regoli, il-modalitajiet u l-proċeduri dwar

fost l-oħrajn

it-trasparenza u r-responsabbiltà ta' impenji ta' mitigazzjoni, inkluż fis-settur tal-użu tal-art, u dwar l-użu internazzjonali tas-swieq, li għandu jitlesta sal-2017, sabiex jippermetti l-implimentazzjoni tal-Ftehim ta' Pariġi.

Tisħiħ globali

Ambizzjoni ta' qabel l-2020

ITENNI li l-UE u l-Istati Membri tagħha diġà qegħdin japplikaw l-emenda ta' Doha għall-Protokoll ta' Kjoto; JISĦAQ fuq id-determinazzjoni tal-UE u l-Istati Membri tagħha li jlestu l-proċess tar-ratifika tal-emenda ta' Doha fit-tielet trimestru tal-2015; u JISTIEDEN lill-Partijiet l-oħra biex jagħmlu l-istess sabiex jiġi żgurat id-dħul fis-seħħ rapidu tiegħu; f'dan il-kuntest, JISSOTTOLINJA l-ħtieġa ta' adozzjoni, waqt il-Konferenza ta' Pariġi, tar-regoli ta' implimentazzjoni għat-tieni perijodu ta' impenn tal-Protokoll ta' Kjoto kif maqbul f'Varsavja u Lima.

JISĦAQ li l-Partijiet kollha jeħtieġu jaġixxu sabiex jiġi eliminat id-distakk fil-mitigazzjoni ta' qabel l-2020; IFAKKAR fil-progress li sar taħt l-ADP fl-identifikazzjoni ta' opportunitajiet biex tiżdied l-ambizzjoni ta' mitigazzjoni ta' qabel l-2020 f'oqsma b'potenzjal għoli ta' mitigazzjoni, b'mod partikolari l-effiċjenza enerġetika, l-enerġija rinnovabbli, l-REDD+, is-sustanzi inkwinanti ta' ħajja qasira, l-emissjonijiet upstream tal-metan, l-HFCs, il-krediti ta' esportazzjoni u riforma tas-sussidji fuq il-karburanti fossili; JISSOTTOLINJA l-importanza ta' kooperazzjoni multilaterali, b'mod partikolari permezz tal-Aġenda ta' Azzjoni ta' Lima u Pariġi, bl-għan li jiġu identifikati u aċċellerati azzjonijiet f'dawn l-oqsma; f'dan il-kuntest, JISĦAQ fuq l-importanza tal-involviment ta' u l-kooperazzjoni ma' atturi mhux statali; JISSOTTOLINJA l-importanza li titkompla u tiġi intensifikata l-ħidma dwar it-tisħiħ tal-ambizzjoni ta' mitigazzjoni ta' qabel l-2020 wara l-Konferenza ta' Pariġi, u biex tkun żgurata l-kontinwità fl-attenzjoni politika għal għażliet b'potenzjal ta' mitigazzjoni għoli billi jkun hemm rabta bejn l-eżami tekniku tal-għażliet ta' mitigazzjoni u l-avvenimenti regolari ta' livell għoli fuq il-bażi tal-Aġenda ta' Azzjoni ta' Lima u Pariġi.

JENFASIZZA li l-eżami ta' opportunitajiet b'potenzjal għoli ta' mitigazzjoni jibqa' rilevanti lil hinn mill-2020 u jista' jservi bħala kontribut għall-proċess biex tiżdied ambizzjoni globali taħt il-Ftehim ta' Pariġi matul iż-żmien.

JIRRIKONOXXI l-ħtieġa li titrawwem l-implimentazzjoni kontinwa ta' deċiżjonijiet eżistenti tal-UNFCCC; f'dan il-kuntest, JILQA' B'SODISFAZZJON l-ikkompletar tan-negozjati dwar l-REDD+.

Proċessi oħrajn

Filwaqt li jinnota li l-Ftehim ta' Pariġi għandu jindirizza l-emissjonijiet mas-setturi kollha soġġett għal rieżami regolari u li l-kontabilità u r-rapportar rigward l-emissjonijiet għandhom jibqgħu taħt l-UNFCCC, JISSOTTLONJA li l-OMI, l-ICAO, u l-Protokoll ta' Montreal għandhom jirregolaw malajr kemm jista' jkun b'mod effettiv u skont l-objettiv ta' taħt 2°C l-emissjonijiet ta' gassijiet serra mit-trasport marittimu u l-avjazzjoni internazzjonali u l-produzzjoni u l-konsum tal-HFCs rispettivament.

JILQA' B'SODSIFAZZJON l-eżitu tal-Konferenza ta' Addis Ababa li jsaħħaħ il-qafas għall-finanzjament tal-iżvilupp sostenibbli u l-mezzi ta' implimentazzjoni għall-aġenda universali 2030 għall-iżvilupp sostenibbli; JISTENNA BIL-ĦERQA s-summit li jmiss tan-NU li ser jadotta l-aġenda "Nittrasformaw id-dinja tagħna: L-aġenda 2030 għall-iżvilupp sostenibbli" sabiex tindirizza l-isfida universali tal-qerda tal-faqar u l-iżvilupp sostenibbli u li tikkonferma l-importanza tal-indirizzar tat-tibdil fil-klima bħala element ewlieni biex tiġi indirizzata din l-isfida.

[1] Ara pereżempju 14790/09 (paragrafu 7) u 14747/14 (paragrafu 2).

Ara l-paġna tal-laqgħa

Pożizzjoni tal-UE għall-Konferenza tan-NU dwar it-Tibdil fil-Klima f'Pariġi: Konklużjonijiet tal-Kunsill


Il-kriżi li lkoll qed naraw hija prova għall-umanità u r-responsabbiltà tagħna.

Qed tikkawża bosta tensjonijiet u akkużi fost il-politiċi u n-nies fl-Ewropa.

M'għandi l-ebda illużjoni li l-Ewropa mhux ser ikollha tindirizza din l-isfida tul ħafna snin li ġejjin.

Għaldaqstant nixtieq li niffukaw fuq l-approċċ globali għal din il-kriżi.

Madankollu, ir-rispons tagħna mhux ser jaħbi r-realtà kiefra.

Aħna bħala Ewropej bħalissa m'aħniex kapaċi nimmaniġġjaw il-fruntieri esterni komuni tagħna, u għalhekk xi Stati ddeċidew li jipproteġu lilhom infushom billi jagħlqu l-fruntieri nazzjonali tagħhom.

Il-protezzjoni tal-komunità Ewropea hija l-ewwel dmir u obbligu tagħna, u aħna fallejna f'dan ir-rigward.

Id-diskussjonijiet tagħna ilhom wisq jiffukaw fuq it-trasferiment tar-responsabbiltà lil ħaddiehor.

Hemm lista twila ta' kwistjonijiet fejn nistgħu nagħtu t-tort lil xulxin iżda dan mhux ser jgħinna nsibu soluzzjoni komuni.

Illum neħtieġu assolutament infasslu politiki li nistgħu nimplimentaw sabiex ngħinu lil xulxin.

Għalhekk ser nitlob biex ilkoll niddiskutu onestament x'tista' tagħmel l-UE biex tgħin lill-Istati Membri tagħha jsolvu din il-problema.

Jeħtieġ ukoll li niddiskutu r-responsabbiltajiet tagħhna fil-livell nazzjonali.

Ħadd ma għandu jaħrab minnhom għaliex imbagħad ma nkunux kapaċi nibnu r-rispons konġunt Ewropew tagħna abbażi tal-unità u s-solidarjetà.

It-trasferiment tar-responsabbiltà u l-għoti ta' tort lil xulxin iridu ċertament jintemmu.

Jeżistu esperjenzi u perċezzjonijiet diversi fi ħdan l-UE u m'hemm l-ebda soluzzjoni faċli.

Madankollu dan m'għandux ikun skuża biex iżommna milli niżviluppaw strateġija komprensiva jew nibnu sistema tajba ta' politika ta' migrazzjoni li tkun effettiva u responsabbli filwaqt li nirrispettaw il-valuri fundamentali tagħna.

Il-'politika dwar il-migrazzjoni' attwali hija r-riżultat tad-disprament tal-vittmi li qed jaħarbu l-gwerer u l-persekuzzjoni, tad-determinazzjoni tagħhom li jfittxu ħajja aħjar, taċ-ċiniżmu tat-traffikanti, u wisq spiss, tad-destin traġiku tar-rifuġjati u l-migranti.

Għalhekk huwa essenzjali li tiġi stabbilita politika kredibbli Ewropea dwar il-migrazzjoni.

Minbarra d-diskussjoni tal-approċċ globali tagħna għall-kriżi rrid nindirizza kwistjonijiet bħal: għajnuna lill-Istati Membri l-aktar esposti; kooperazzjoni mal-pajjiżi tal-Balkani tal-Punent, mat-Turkija u mal-pajjiżi bi fruntiera mas-Sirja; assistenza baġitarja lill-Kummissarju Għoli għar-Rifuġjati u l-Programm Dinji tal-Ikel (WFP); u l-implimentazzjoni tal-konklużjonijiet tagħna dwar ir-ritorn u r-riammissjoni.

Jeħtieġ li niddiskutu wkoll l-isforzi diplomatiċi biex tissolva l-kriżi tas-Sirja.

Ser naqsam magħkom il-valutazzjoni tiegħi tas-sitwazzjoni wara ż-żjarat tiegħi fil-pajjiżi tar-reġjun tal-Mediterran u tal-Lvant Nofsani.

Madankollu hemm kwistjoni waħda li ma tistax tistenna.

Il-Programm Dinji tal-Ikel jeħtieġ il-flus biex jipprovdi l-ikel lil 11-il miljun ruħ fis-Sirja u fir-reġjun.

Id-WFP diġà naqqas sostanzjalment l-appoġġ tal-ikel lir-rifuġjati.

Nixtieq nappella lilkom ilkoll biex ma tistennewx sal-laqgħa tagħna u tagħtu donazzjonijiet lill-Programm Dinji tal-Ikel, f'koordinazzjoni mal-ECHO.

Nittama li nkunu nistgħu nindirizzaw dawn l-isfidi kollha fil-laqgħa speċjali tagħna nhar l-Erbgħa li ġej fis-6.00 ta' filgħaxija.

Il-President tal-Parlament Ewropew ser jingħaqad magħna fil-bidu tal-laqgħa.

Wara l-iskambju mal-President Schulz ser niddiskutu l-kwistjonijiet imsemmijin hawn fuq matul l-ikla ta' filgħaxija.

Nistenna bil-ħerqa li narakom ilkoll fi Brussell.

Ittra ta' stedina mill-President Donald Tusk lill-membri tal-Kunsill Ewropew


Is-Sibt 19 ta' Settembru 2015

Żjara fl-Eġittu

11:30 Laqgħa mal-President President Abdel Fattah al-Sisi

12:45 Stqarrija konġunta għall-istampa

Il-Ħadd 20 ta' Settembru 2015

Żjara fil-Ġordan

12:00 Laqgħa mal-Maestà Tiegħu r-Re tal-Ġordan, Abdullah II bin al-Hussein

Żjara f'kamp tar-refuġjati

It-Tlieta 22 ta' Settembru 2015

13:00 Laqgħa mal-President tal-Kummissjoni Ewropea Jean-Claude Juncker

L-Erbgħa 23 ta' Settembru 2015

15:00 Summit tal-Partit Popolari Ewropew (Stanhope Hotel)

18:00 Laqgħa informali tal-Kapijiet ta' Stat jew ta' Gvern

Il-Ħamis 24 ta' Settembru 2015

11:00 Laqgħa mal-President tal-Parlament Ewropew Martin Schulz (Parlament Ewropew)

Laqgħa informali tal-kapijiet ta' stat jew ta' gvern, 23 ta' Settembru 2015

Skeda tal-ġimgħa tal-President Donald Tusk


Minkejja l-isforzi tal-komunità internazzjonali, u b'mod partikolari l-inizjattiva reċenti tal-President Museveni biex jiġi ffaċilitat id-djalogu fost il-Burundjani, jidher ċar li l-progress fl-implimentazzjoni tad-deċiżjonijiet adottati mill-Unjoni Afrikana fit-13 ta' Ġunju u mill-Komunità tal-Afrika tal-Lvant fis-6 ta' Lulju mhuwiex biżżejjed.

Hija biss l-implimentazzjoni sħiħa ta' dawn id-deċiżjonijiet li setgħet twitti t-triq għal elezzjonijiet kredibbli u inklużivi fil-Burundi li jwasslu għal riżultat rappreżentattiv.

Bit-twettiq tal-elezzjonijiet, il-Gvern iddeċieda mod ieħor.

Fin-nuqqas ta' djalogu nazzjonali sostanzjali li jista' jwassal għal kunsens politiku, il-Burundi mhux ser ikun jista' jerġa' lura għat-triq tal-istabbiltà, id-demokrazija u l-iżvilupp li bdiet bl-adozzjoni tal-Ftehim ta' Arusha.

Għalhekk, l-UE ser tibda bil-ħidma preparatorja għal konsultazzjonijiet speċifiċi kif previst fl-Artikolu 96 tal-Ftehim ta' Cotonou sabiex ikun żgurat li l-gvern Burundjan jieħu l-impenji meħtieġa biex tiġi rimedjata l-kriżi.

Ir-rispett għad-drittijiet tal-bniedem, għall-prinċipji demokratiċi u għall-istat tad-dritt huwa element essenzjali tar-relazzjoni ta' kooperazzjoni bejn l-UE u l-Burundi, li hija rregolata mill-Ftehim ta' Cotonou.

L-UE tħeġġeġ lill-gvern u lill-partiti tal-oppożizzjoni biex jerġgħu lura għad-djalogu sabiex tinstab soluzzjoni kunsenswali li twassal għall-istabbiliment mill-ġdid ta' sistema politika inklużiva u demokratika.

L-UE tappoġġa bis-sħiħ l-isforzi li qed isiru għal dan il-għan mill-Komunità tal-Afrika tal-Lvant, l-Unjoni Afrikana u n-Nazzjonijiet Uniti.

L-Unjoni Ewropea tinsab ferm imħassba dwar l-impatt umanitarju, soċjoekonomiku u dak relatat mas-sigurtà, tal-kriżi fil-pajjiż u fir-reġjun inġenerali.

F'dan il-kuntest, aħna nilqgħu l-fatt li l-Unjoni Afrikana tibgħat osservaturi tad-drittijiet tal-bniedem u esperti militari biex jissorveljaw id-diżarm tal-gruppi affiljati mal-partiti politiċi.

L-Unjoni Ewropea tirrikonoxxi l-ġenerożità tal-pajjiżi ġirien li qed jilqgħu r-refuġjati mill-Burundi u tirriafferma s-solidarjetà tagħha mal-poplu Burundjan u mal-komunitajiet ospitanti, fost l-oħrajn permezz tal-mobilizzazzjoni ta' għajnuna umanitarja għall-eluf ta' refuġjati.

L-UE tfakkar li l-vjolenza ma tistax tintuża għal skopijiet politiċi u għal darba oħra tappella lill-partijiet interessati u lill-mexxejja politiċi kollha biex jikkundannawha u jiskoraġġuha.

Hawnhekk qed issir referenza, b'mod partikolari, għall-attivitajiet tal-gruppi armati, bħall-attakki li saru dan l-aħħar fil-provinċja ta' Kayanza.

L-Unjoni Ewropea qed tħejji, f'konformità mal-konklużjonijiet tal-Kunsill ta' Ġunju 2015, biex tadotta, fejn meħtieġ, miżuri restrittivi mmirati kontra dawk li l-azzjonijiet tagħhom setgħu wasslu jew jistgħu jwasslu għal atti ta' vjolenza u ripressjoni u għal ksur serju tad-drittijiet tal-bniedem, u/jew li jistgħu jfixxklu l-ħidma biex tinstab soluzzjoni politika.

Il-Pajjiżi Kandidati l-Montenegro*, is-Serbja* u l-Albanija*, il-pajjiż tal-Proċess ta' Stabbilizzazzjoni u ta' Assoċjazzjoni u kandidat potenzjali l-Bożnija-Ħerzegovina, u l-pajjiżi tal-EFTA l-Iżlanda, il-Liechtenstein u n-Norveġja, membri taż-Żona Ekonomika Ewropea, kif ukoll l-Ukrajna, ir-Repubblika tal-Moldova, l-Armenja u l-Georgia jallinjaw ruħhom ma' din id-Dikjarazzjoni.

* Il-Montenegro, is-Serbja u l-Albanija għadhom jagħmlu parti mill-Proċess ta' Stabbilizzazzjoni u ta' Assoċjazzjoni.

Dikjarazzjoni mir-Rappreżentant Għoli Federica Mogherini f'isem l-Unjoni Ewropea wara l-elezzjoni presidenzjali fil-Burundi


Il-Kunsill adotta l-ewwel atti legali li jimplimentaw il-Pjan ta' Azzjoni Komprensiv Konġunt (JCPOA), il-ftehim li ntlaħaq fl-14 ta' Lulju 2015 fi Vjenna dwar il-kwistjoni nukleari Iranjana.

Fl-20 ta' Lulju 2015, il-Kunsill tas-Sigurtà tan-Nazzjonijiet Uniti adotta riżoluzzjoni li tappoġġa l-JCPOA.

Din ir-riżoluzzjoni tipprevedi ċerti derogi mir-restrizzjonijiet fis-seħħ bħalissa sabiex ikunu possibbli:

- it-trasport ta' ċertu tagħmir marbut mal-attivitajiet nukleari barra mill-Iran, il-modifika ta' żewġ kaskati f'Fordow u l-modernizzazzjoni tar-reattur ta' Arak;

- trasferimenti u attivitajiet meħtieġa biex jiġu implimentati ċerti impenji marbuta mal-attivitajiet nukleari speċifikati fil-JCPOA jew meħtieġa għat-tħejjija għall-implimentazzjoni tal-JCPOA.

L-atti legali adottati mill-Kunsill ibiddlu dawn id-dispożizzjonijiet f'liġi tal-UE.

L-atti legali huma disponibbli fil-Ġurnal Uffiċjali tal-1 ta' Awwissu.

Dawn ġew adottati mill-Kunsill permezz ta' proċedura bil-miktub.

Konklużjonijiet tal-Kunsill dwar il-ftehim dwar il-programm nukleari tal-Iran, 20 ta' Lulju 2015

Stqarrija konġunta mir-Rappreżentant Għoli tal-UE, Federica Mogherini u l-Ministru għall-Affarijiet Barranin Iranjan Javad Zarif, Vjenna, 14 ta' Lulju 2015

Iran: L-UE tibda timplimenta l-Pjan ta' Azzjoni Komprensiv Konġunt


Filwaqt li llum niċċelebraw il-Jum Internazzjonali tal-Popli Indiġeni tad-Dinja, niżnu l-progress miksub lejn it-tmiem ta' kull forma ta' diskriminazzjoni u biex niżguraw li d-drittijiet tal-popli indiġeni jiġu rispettati, protetti u mwettqa.

F'Settembru tas-sena li għaddiet, l-UE kkontribwixxiet għas-suċċess tal-Konferenza Dinjija dwar il-Popli Indiġeni u ppromwoviet il-parteċipazzjoni ugwali ta' popli indiġeni bi tħejjija għal din il-laqgħa.

Aħna appoġġajna d-Dokument Finali tal-konferenza li jservi bħala gwida għal azzjonijiet fuq livell internazzjonali u nazzjonali, li jġibu bidliet pożittivi fil-ħajja tal-popli indiġeni.

Bħala segwitu għall-Konferenza Dinjija, l-UE qed tkompli tiżviluppa l-politika tagħha skont id-Dikjarazzjoni tan-Nazzjonijiet Uniti dwar id-Drittijiet tal-Popli Indiġeni u f'konsultazzjoni mill-qrib mar-rappreżentanti tagħhom.

Minkejja l-ħafna eżempji pożittivi ta' progress miksub madwar id-dinja, il-popli indiġeni, b'mod partikolari n-nisa u l-bniet, qed ikomplu jgħaddu minn diversi forom ta' diskriminazzjoni, vulnerabbiltà u marġinalizzazzjoni fil-ħajja tagħhom.

Għaldaqstant aħna impenjati li nsaħħu s-setgħa tagħhom fuq l-affarijiet li jirrigwardawhom.

Billi tafferma mill-ġdid l-appoġġ tagħha għad-dikjarazzjoni tan-NU dwar id-Drittijiet tal-Popli Indiġeni, l-UE ttenni d-determinazzjoni tagħha li taħdem mill-qrib ma' popli indiġeni, flimkien ma' sħab u partijiet ikkonċernati oħra fl-isforzi tagħha biex tippromwovi r-rikonoxximent li d-drittijiet tal-bniedem huma garantiti b'mod ugwali għall-irġiel u n-nisa kollha.

Il-Pajjiżi Kandidati t-Turkija, l-Eks-Repubblika Jugoslava tal-Maċedonja*, il-Montenegro*, is-Serbja* u l-Albanija*, il-pajjiż tal-Proċess ta' Stabbilizzazzjoni u ta' Assoċjazzjoni u kandidat potenzjali l-Bożnija-Ħerzegovina, u l-pajjiżi tal-EFTA l-Iżlanda, il-Liechtenstein u n-Norveġja, membri taż-Żona Ekonomika Ewropea, kif ukoll l-Ukrajna, ir-Repubblika tal-Moldova u l-Georgia jallinjaw ruħhom ma' din id-Dikjarazzjoni.

* - L-Eks-Repubblika Jugoslava tal-Maċedonja, il-Montenegro, is-Serbja u l-Albanija għadhom jagħmlu parti mill-Proċess ta' Stabbilizzazzjoni u ta' Assoċjazzjoni.

Dikjarazzjoni mir-Rappreżentant Għoli, Federica Mogherini, f'isem l-Unjoni Ewropea fl-okkażjoni tal-Jum Internazzjonali tal-Popli Indiġeni tad-Dinja


Il-Ħadd 30 ta' Awwissu 2015

Żjara fis-Slovenja

16.00 Laqgħa mal-Prim Ministru Miro Cerar

19.30 Ċena ta' ħidma ospitata mill-Prim Ministru Miro Cerar

It-Tnejn 31 ta' Awwissu 2015

Żjara fis-Slovenja

11.00 Laqgħa mal-Prim Ministru Miro Cerar

11.45 Konferenza stampa konġunta

13.00 Laqgħa mal-President Borut Pahor segwita minn ikla ta' ħidma

16.00 Diskors introduttiv fil-Forum Strateġiku 2015 ta' Bled fl-ambitu tal-grupp ta' diskussjoni "L-Ordni Dinji: Konfrontazzjoni jew Sħubija"

It-Tlieta l-1 ta' Settembru 2015

Żjara fil-Kroazja

10.30 Laqgħa mal-President Kolinda Grabar-Kitarović

11.35 Konferenza stampa konġunta

12.10 Ikla ta' ħidma ospitata mill-President Kolinda Grabar-Kitarović

14.00 Laqgħa mal-Prim Ministru Zoran Milanović

15.15 Stqarrijiet għall-istampa

L-Erbgħa 2 ta' Settembru 2015

12.00 Laqgħa mal-President tal-Kummissjoni Ewropea Jean-Claude Juncker (Berlaymont)

Il-Ħamis 3 ta' Settembru 2015

09.00 Diskors fil-konferenza annwali tal-Ambaxxaturi tal-UE (Bini Charlemagne)

11.00 Laqgħa mal-Prim Ministru tal-Ungerija Viktor Orbán (opportunità għal ritratti u dikjarazzjonijiet għall-istampa mal-wasla)


Fl-4 ta' Settembru 2015, il-Kunsill adotta b'unanimità l-pożizzjoni tiegħu dwar l-abbozz ta' baġit tal-UE għall-2016.

Dan jikkonferma qbil politiku li ntlaħaq mill-Kumitat tar-Rappreżentanti Permanenti f'Lulju.

Il-pożizzjoni tal-Kunsill tikkostitwixxi l-bażi li fuqha l-Parlament Ewropew se jiddeċiedi sa tmiem Ottubru jekk jadottax l-emendi.

F'dan il-każ, il-pożizzjoni tal-Kunsill se sservi bħala mandat lill-presidenza Lussemburgiża għal negozjati sussegwenti mal-Parlament.

"Ninsab kuntent li llum il-Kunsill adotta formalment il-pożizzjoni tiegħu dwar l-abbozz ta' baġit tal-UE għall-2016.

L-appoġġ unanimu jipprovdi lill-presidenza b'mandat partikolarment b'saħħtu għan-negozjati mal-Parlament Ewropew fil-ħarifa li nixtiequ nwettqu fi spirtu ta' lealtà u kooperazzjoni interistituzzjonali tajba.

Is-sitwazzjoni ekonomika attwali titlob li r-riżorsi jkunu ffukati fuq l-impjiegi, l-investimenti u t-tkabbir filwaqt li jiġu rrispettati d-dixxiplina baġitarja u l-ġestjoni finanzjarja tajba.

Ninsab konvint li l-pożizzjoni tal-Kunsill toħloq il-bilanċ it-tajjeb bejn il-ħtiġijiet ta' investiment ta' prijorità tal-Ewropa u r-restrizzjonijiet ekonomiċi u baġitarji tal-istati membri", qal Pierre Gramegna, il-ministru għall-Finanzi tal-Lussemburgu u President tal-Kunsill.

Pożizzjoni bilanċjata, finanzjament adegwat

Il-pożizzjoni tal-Kunsill tipprevedi €153.27 biljun f'impenji u €142.12 biljun f'pagamenti.

B'kont meħud kemm tar-rati ta' implimentazzjoni tal-passat u l-kapaċitajiet ta' assorbiment futuri probabbli, dawn huma

ammonti realistiċi

li se jippermettu

l-implimentazzjoni

xierqa

tal-politika

u jippermettu lill-UE tiżgura

finanzjament adegwat tal-oqsma ta' prijorità tagħha

Dawn jinkludu miżuri biex jiġi stimulat it-tkabbir ekonomiku, jinħolqu l-impjiegi, u jiġu ġestiti l-flussi migratorji.

Il-pożizzjoni tal-Kunsill tirrifletti wkoll il-pjan ta' pagament maqbul mal-Parlament Ewropew biex jintemmu gradwalment it-talbiet ta' pagamenti pendenti għall-programmi ta' koeżjoni 2007-2013.

U l-pożizzjoni tirrispetta l-qbil milħuq mal-Parlament dwar il-Fond Ewropew għal Investimenti Strateġiċi.

Żidiet sostanzjali fil-pagamenti għall-oqsma ta' prijorità

L-oqsma ta' politika li għandhom l-akbar żidiet fil-pagamenti meta mqabbla mal-baġit tal-UE għall-2015 (kif emendat) jinkludu l-politika esterna (+22.4%), azzjoni fil-qasam tas-sigurtà u ċ-ċittadinanza, inkluża l-migrazzjoni (+15.4%), kif ukoll ir-riċerka u miżuri oħra maħsuba biex iżidu l-kompetittività (+8.6%).

Marġini suffiċjenti

Il-pożizzjoni tal-Kunsill tipprevedi tnaqqis ta' €563.6 miljun f'impenji u €1.4 biljun f'pagamenti meta mqabbla mal-proposta oriġinali tal-Kummissjoni.

Dan juri li l-Kunsill huwa determinat li jevita li jintefa' piż bla bżonn fuq il-baġits tal-istati membri fi żmien ta' konsolidazzjoni fiskali.

Fl-istess ħin ifisser li l-UE se jkollha marġni suffiċjenti fil-baġit biex tirreaġixxi għal avvenimenti u ħtiġijiet mhux previsti.

Sommarju tal-pożizzjoni tal-Kunsill jinsab fit-tabella t'hawn taħt:

Approprjazzjonijiet skont l-intestatura

impenji

Tkabbir intelliġenti u inklużiv:

a) Kompetittività għat-tkabbir u l-impjiegi

b) Koeżjoni ekonomika, soċjali u territorjali

Tkabbir sostenibbli: riżorsi naturali:

li minnhom nefqa relatata mas-suq u pagamenti diretti

Sigurtà u ċittadinanza:

Ewropa Globali:

Nefqa amministrattiva (għall-istituzzjonijiet kollha tal-UE):

Strumenti speċjali:

Approprjazzjonijiet totali

F'% tad-DNG tal-UE-28

Il-passi li jmiss

Jekk il-Parlament Ewropew jadotta emendi għall-pożizzjoni tal-Kunsill, se jibda perijodu ta' konċiljazzjoni ta' tliet ġimgħat fid-29 ta' Ottubru 2015.

L-għan ta' dan proċess ta' konċiljazzjoni hu li tintlaħaq pożizzjoni konġunta taż-żewġ istituzzjonijiet dwar il-baġit.

Dan għandu jiġri sa mhux aktar tard mit-18 ta' Novembru 2015.

Il-pożizzjoni tal-Kunsill dwar l-abbozz tal-baġit għall-2016 kif adottat fl-4 ta' Settembru 2015

Stqarrija għall-istampa dwar il-qbil politiku li ntlaħaq mill-Kumitat tar-Rappreżentanti Permanenti tal-Kunsill fid-9 ta' Lulju 2015

Baġit tal-UE għall-2016: Il-Kunsill huwa lest li jinnegozja mal-PE


It-Tnejn 7 ta' Settembru 2015

20.30 Diskors ewlieni waqt l-Ikla Annwali ta' Bruegel (Brigittines Performing Arts Centre)

It-Tlieta 8 ta' Settembru 2015

Żjara fl-Iżrael

17.00 Laqgħa mal-President Reuven Rivlin

19.30 Dikjarazzjonijiet konġunti għall-istampa mal-Prim Ministru Benjamin Netanyahu segwiti minn ikla ta' ħidma

L-Erbgħa 9 ta' Settembru 2015

Żjara fl-Iżrael

11.00 Żjara fil-Mużew tal-Istorja tal-Olokawst Yad Vashem

Żjara f'Ramallah

13.30 Laqgħa mal-President tal-Awtorità Palestinjana Mahmoud Abbas

Żjara fit-Turkija

17.30 Laqgħa mal-President Recep Tayyip Erdoğan segwita minn dikjarazzjonijiet għall-istampa

Il-Ħamis 10 ta' Settembru 2015

Żjara fit-Turkija

10.30 Laqgħa mal-Prim Ministru Ahmet Davutoğlu (ħin għad mhux konfermat)

Żjara f'kamp ta' refuġjati

Il-Ġimgħa 11 ta' Settembru 2015

Żjara f'Ċipru

11.20 Laqgħa mal-President Nikos Anastasiades segwita minn dikjarazzjonijiet għall-istampa

13:00 Ikla ta' ħidma uffiċjali ospitata mill-President Nikos Anastasiades

15:00 Laqgħa mal-mexxej tal-komunità Ċiprijotta Torka Mustafa Akıncı


It-Tnejn 14 ta' Settembru 2015

Żjara fir-Repubblika tal-Korea - Seoul

12:00 Żjara lill-Mafkar Nazzjonali tal-Gwerra

It-Tlieta 15 ta' Settembru 2015

Żjara fir-Repubblika tal-Korea - Seoul

Summit UE-Repubblika tal-Korea

14:30 Merħba mill-President Park Geun-hye

14:40 Laqgħa bilaterali

15:00 Laqgħa plenarja

16:10 Dikjarazzjonijiet għall-istampa

18:00 Pranzu uffiċjali

Il-Ħamis 17 ta' Settembru 2015

12:00 Laqgħa mal-Prim Ministru tad-Danimarka Lars Løkke Rasmussen (opportunità għal ritratti)

Summit UE-Repubblika tal-Korea, Seoul, 15 ta' Settembru 2015